**Приложение № 1**

**към Заповед №…./2021 г.**

**Условия за кандидатстване**

**с проектни предложения за предоставяне на безвъзмездна финансова помощ по**

**Стратегия за водено от общностите местно развитие**

**на МИРГ Бургас – Камено 2014 – 2020 г.,**

**финансирана от Програма за морско дело и рибарство 2014 – 2020 г.,**

**подкрепена от Европейския фонд за морско дело и рибарство**

**Процедура чрез подбор на проекти**

**BG14MFOP001-4.098**

**„Развитие и популяризиране идентичността на територията на МИРГ от Стратегията за водено от общностите местно развитие на МИРГ Бургас-Камено“**

**Мярка 508-1 Развитие и популяризиране идентичността на територията**

**на МИРГ Бургас-Камено**

**Съдържание**

[**1. Наименование на програмата:** 4](#_Toc77672414)

[**2. Наименование на приоритетната ос:** 4](#_Toc77672415)

[**3. Наименование на процедурата:** 4](#_Toc77672416)

[**4. Измерения по кодове:** 4](#_Toc77672417)

[**5. Териториален обхват:** 4](#_Toc77672418)

[**6. Цели на предоставяната безвъзмездна финансова помощ по процедурата и очаквани резултати:** 5](#_Toc77672419)

[**7. Индикатори** 5](#_Toc77672420)

[**8. Общ размер на безвъзмездната финансова помощ по процедурата:** 7](#_Toc77672421)

[**9. Минимален (ако е приложимо) и максимален размер на безвъзмездната финансова помощ за конкретен проект:** 7](#_Toc77672422)

[**10. Процент на съфинансиране:** 8](#_Toc77672423)

[**11. Допустими кандидати:** 10](#_Toc77672424)

[11.1 Критерии за допустимост на кандидатите: 10](#_Toc77672425)

[11.2. Критерии за недопустимост на кандидатите: 11](#_Toc77672426)

[**12. Допустими партньори (ако е приложимо):** 15](#_Toc77672427)

[**13. Дейности, допустими за финансиране:** 15](#_Toc77672428)

[13.1. Допустими дейности: 15](#_Toc77672429)

[13.2. Недопустими дейности: 16](#_Toc77672430)

[**14. Категории разходи, допустими за финансиране:** 17](#_Toc77672431)

[14.1. Допустими разходи: 17](#_Toc77672432)

[14.2. Недопустими разходи: 21](#_Toc77672433)

[**15. Допустими целеви групи (ако е приложимо):** 22](#_Toc77672434)

[**16. Приложим режим на минимални/държавни помощи (ако е приложимо):** 22](#_Toc77672435)

[**17. Хоризонтални политики:** 28](#_Toc77672436)

[**18. Минимален и максимален срок за изпълнение на проекта (ако е приложимо):** 29](#_Toc77672437)

[**19. Ред за оценяване на концепциите за проектни предложения:** 29](#_Toc77672438)

[**20. Критерии и методика за оценка на концепциите за проектни предложения:** 29](#_Toc77672439)

[**21. Ред за оценяване (подбор) на проектните предложения:** 29](#_Toc77672440)

[**21.1. Ред за подбор на проектни предложения, извършван от МИРГ Бургас-Камено:** 29](#_Toc77672441)

[21.2. Ред за оценка, извършвана от УО на ПМДР: 32](#_Toc77672442)

[**22. Критерии и методика за оценка (подбор) на проектните предложения:** 35](#_Toc77672443)

[**23. Начин на подаване на проектните предложения/концепциите за проектни предложения:** 37](#_Toc77672444)

[**24. Списък на документите, които се подават на етап кандидатстване:** 38](#_Toc77672445)

[**25. Краен срок за подаване на проектните предложения:** 46](#_Toc77672446)

[**26. Адрес за подаване на проектните предложения/концепциите за проектни предложения:** 46](#_Toc77672447)

[**27. Допълнителна информация:** 47](#_Toc77672448)

[27.1. Процедура за уведомяване на неуспелите и одобрените кандидати и сключване на административни договори за предоставяне на безвъзмездна финансова помощ: 47](#_Toc77672449)

[**28. Приложения към Условията за кандидатстване:** 50](#_Toc77672450)

**1. Наименование на програмата:**

Програма за морско дело и рибарство 2014-2020

**2. Наименование на приоритетната ос:**

Приоритет на Съюза 4 „Повишаване на заетостта и териториалното сближаване“,

Мярка 4.2 „Изпълнение на стратегии за ВОМР“

**3. Наименование на процедурата:**

Процедура чрез подбор на проекти **BG14MFOP001-4.098** „Развитие и популяризиране идентичността на територията на МИРГ от Стратегията за водено от общностите местно развитие на МИРГ „Бургас – Камено”

**4. Измерения по кодове:**

Област на интервенция:

097 Инициативи за водено от общностите местно развитие в градски и селски райони

Форма на финансиране:

01 Безвъзмездни средства

Механизми за териториално изпълнение:

06 Инициативи за водено от общностите местно развитие

**5. Териториален обхват:**

Проектите по настоящата процедура се изпълняват на територията на МИРГ Бургас – Камено. Целевата територия обхваща:

• Част от град Бургас, включваща настоящите квартали от землищата на бившите села Крайморие и Меден рудник, кв. Победа, кв. Акации и Рибарското селище (Ченгене скеле) и настоящите квартали от землищата на бившите села Долно Езерово, кв. Горно Езерово, Северна промишлена зона, акваторията на езерото „Вая“;

• Община Бургас: с. Маринка, с. Извор, с. Твърдица, с. Димчево, с. Братово и с. Равнец;

• Община Камено: гр. Камено и селата: Кръстина, Винарско, Вратица, Трояново, Желязово, Русокастро, Ливада, Тръстиково, Константиново, Полски извор, Черни връх, Свобода.

**6. Цели на предоставяната безвъзмездна финансова помощ по процедурата и очаквани резултати:**

Прилагането на мяркатa ще допринесе за постигане на специфични цели 2.1 „Сърхраняване и развитие на местната идентичност” и 2.2 „Инвестиции в дейности за развитие на туризма и опазване на околната среда” от приоритет 2 „Съхранение и развитие на местното културно, историческо и природно наследство” в изпълнение на стратегическата цел „Подпомагане развитието на местната икономика, съхраняване на околната среда и културната идентичност” на Стратегията за водено от общностите местно развитие (СВОМР) на МИРГ Бургас-Камено.

Мярката е насочена към развитието и популяризирането на териториалната уникалност, чрез използването на природните ресурси, културното наследство, обичаи, традиции и фолклор с цел повишаване привлекателността на района като туристическа дестинация за различни видове алтернативен туризъм – екологичен, селски, културен, фолклорен, фестивален и др.

Основната цел е да бъдат подпомогнати кандидати, чийто проекти допринасят за съхраняването и развитието на местното природно и културно наследство и укрепване на местните общности като уникален социален, природен и културен актив в населените места от територията.

**7. Индикатори**

Управляващият орган на Програмата за морско дело и рибарство (УО на ПМДР) и МИРГ „Бургас – Камено” ще следят за изпълнението и отчитането на следните индикатори за изпълнение и за резултат от бенефициентите:

**1. Брой проекти, финансирани по мярката** - данните, които кандидатите следва да попълнят, са:

• Базова стойност – попълва се 0.

• Целева стойност – попълва се 1.

• Източник на информация – Финален отчет;

**2. Брой бенефициенти, подпомогнати по мярката** - данните, които кандидатите следва да попълнят, са:

• Базова стойност – попълва се 0.

• Целева стойност – попълва се 1.

• Източник на информация – Финален отчет;

**3. Подпомогнати НПО -** данните, които само кандидатите НПО следва да попълнят, са:

• Базова стойност – попълва се 0.

• Целева стойност – попълва се 1.

• Източник на информация – Финален отчет;

**4. Размер на субсидията** - данните, които кандидатите следва да попълнят, са:

• Базова стойност – попълва се 0.

• Целева стойност – попълва се индивидуално размера на субсидията по проекта.

• Източник на информация – Финален отчет;

**5. Проекти, които водят** **до формиране на местен материален и/или нематериален туристически продукт -** данните, които кандидатите следва да попълнят, в случай че проекта води до формиране на местен материален и/или нематериален туристически продукт, са:

• Базова стойност – попълва се 0.

• Целева стойност – попълва се 1.

• Източник на информация – Финален отчет;

**6. Проекти, които** **целят съхраняване, идентифициране, възстановяване и обновяване на природно и/или културно и/или историческо наследство-** данните, които кандидатите следва да попълнят, в случай че проекта цели съхраняване, идентифициране, възстановяване и обновяване на природно и/или културно и/или историческо наследство, са:

• Базова стойност – попълва се 0.

• Целева стойност – попълва се 1.

• Източник на информация – Финален отчет;

**7. Създадени нови работни места** - данните, които кандидатите следва да попълнят, са:

• Базова стойност – 0.

• Целева стойност – попълва се индивидуално на ниво бенефициент, според броя на планираните за разкриване/ създаване нови работни места по проекта.

• Източник на информация – отчет за заетите лица, средствата за работна заплата и други разходи за труд.

(Индикаторът не е задължителен и кандидатите могат да го включат, ако инвестицията предполага създаване на нови работни места).

**8. Запазена заетост -** данните, които кандидатите следва да попълнят, са:

• Базова стойност – 0.

• Целева стойност – попълва се индивидуално на ниво бенефициент, според броя на планираните за запазване работни места по проекта.

• Източник на информация – отчет за заетите лица, средствата за работна заплата и други разходи за труд.

(Индикаторът не е задължителен и кандидатите могат да го включат, ако инвестицията предполага запазване на работни места).

*Всеки индикатор, включен в проектното предложение, трябва да бъде количествено определен с положителна целева стойност, различна от “0”. Заложеното количество трябва да съответства на описанието на включените в проекта дейности и кореспондиращите им разходи.*

**Важно:** Кандидатите следва да попълнят индикаторите, които са приложими за проектното предложение и ще бъдат проследени на етап мониторинг.

**Важно:** Детайлните правила за характера, изчислението и отчитането на Индикаторите за резултат по всяка мярка на ПМДР са дефинирани в документ „Определения за общи показатели“, изготвени от Помощно звено за мониторинг и оценка в областта на рибарството и аквакултурата – FAME към Европейската комисия, които кандидатите могат да прочетат тук: <https://www.eufunds.bg/bg/pmdr/node/2581>

**Важно:** В случай на неизпълнение на индикаторите за резултат, заложени в проектното предложение, на кандидата ще бъдат наложени финансови корекции съгласно разпоредбите на Наредба за посочване на нередности, представляващи основания за извършване на финансови корекции, и процентните показатели за определяне размера на финансовите корекции по реда на Закона за управление на средствата от Европейските структурни и инвестиционни фондове. (Обн. ДВ. бр. 27 от 31 Март 2017 г., изм. и доп. ДВ. бр.19 от 6 Март 2020г.).

**8. Общ размер на безвъзмездната финансова помощ по процедурата:**

Общият размер на безвъзмездната финансова помощ за проекти по процедура чрез подбор на проекти BG14MFOP001-4.098 „Развитие и популяризиране идентичността на територията на МИРГ от Стратегията за водено от общностите местно развитие на МИРГ „Бургас-Камено“е, както следва:

|  |  |  |
| --- | --- | --- |
| **Общ размер на безвъзмездната финансова помощ** | **Средства от Европейския фонд за морско дело и рибарство** | **Национално съфинансиране** |
| 468 569,68лв. | 398 284,23 лв. | 70 285,45 лв. |

**9. Минимален (ако е приложимо) и максимален размер на безвъзмездната финансова помощ за конкретен проект:**

Минималния и максималния размер на безвъзмездната финансова помощ за един проект по настоящата процедура е както следва:

**Минимален размер** на безвъзмездната финансова помощ: **9 779,15 лв.**

**Максимален размер** на безвъзмездната финансова помощ: **391 166 лв.**

**Важно:** Максималният размер на допустимата безвъзмездна финансова помощ е за един бенефициент, заедно със свързаните с него лица, съгласно § 1, т. 13 и т. 14 от допълнителните разпоредби на Закона за публично предлагане на ценни книжа.

**Важно:** Максималният размер на един проект не може да надвишава **391 166 лева, с включено собственото финансиране.**

Един кандидат няма право да подава повече от едно проектно предложение по настоящата процедура за подбор.

**10. Процент на съфинансиране:**

Финансовата помощ по реда на настоящата процедура е безвъзмездна, предоставя се в рамките на определения бюджет за мярката в СВОМР на МИРГ „Бургас – Камено” и е в размер до 100 на сто от размера на одобрените и реално извършени инвестиционни разходи, в зависимост способността на проекта, да генерира приходи, от които 85 на сто са осигурени от ЕФМДР и 15 на сто от държавния бюджет на Република България.

**Максимален процент на съфинансиране** **е до 100%**

Процент на съфинансиране от ЕФМДР – 85 %


Процент на съфинансиране от националния бюджет – 15%

**Правила по отношение на проекти, генериращи нетни приходи:**

За „проекти, които след приключване генерират нетни приходи” по смисъла на чл. 61 от Регламент (ЕС) № 1303/2013 на Европейския парламент и на Съвета от 17 декември 2013 г. за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета (OB, L 347/320 от 20.12.2013 г.), (Регламент № 1303/2013), когато в резултат от финансовия анализ по проекта се установи финансов дефицит, безвъзмездната финансова помощ (100%) е до размера на сумата по решението съгласно представения финансов анализ. В този случай бенефициентът следва да осигури собствен принос в размер на разликата между общата стойност на проекта и размера на БФП по СВОМР на МИРГ „Бургас – Камено” и ПМДР(100%). Всяко проектно предложение, което има потенциал да генерира приходи, и тези приходи могат да бъдат оценени към момента на кандидатстване, следва да бъде придружено от финансов анализ. За проекти, генериращи нетни приходи, безвъзмездната финансова помощ по СВОМР на МИРГ „Бургас – Камено” и ПМДР (100%) е до размера на сумата по решението съгласно представения финансов анализ, но не повече от общия индикативен размер на средствата за всеки конкретен бенефициент. В този случай бенефициентът следва да осигури собствен принос в размер на разликата между общата стойност на проекта и размера на безвъзмездната финансова помощ по СВОМР на МИРГ „Бургас – Камено” и ПМДР (100%). В случай че след приключване на проекта се генерират приходи, които обективно не е било възможно да се определят въз основа на някой от методите, посочени в чл. 61 от регламент (ЕС) № 1303/ 2013 г. при неговото представяне пред управляващия орган, то нетните приходи, генерирани в рамките на 3 години от приключването на проекта или до крайния срок за представяне на документи за приключването на СВОМР на МИРГ „Бургас – Камено” и ПМДР, в зависимост от това коя дата е по-ранна, се приспадат от предоставената безвъзмездна финансова помощ по проекта. Съгласно чл. 61 от Регламент (ЕС) № 1303/ 2013 г., „нетни приходи“ означава паричните потоци, заплащани директно от потребителите за стоки и услуги, предоставени с операцията, като такси, заплащани директно от потребителите за използването на инфраструктура, продажбата или отдаването под наем на земя или сгради или плащанията за услуги минус всички оперативни разходи и разходи за подмяна на недълготрайно оборудване за съответния период. Генерираните от операцията икономии от оперативните разходи се разглеждат като нетни приходи, освен ако не са компенсирани от равностойно намаляване на субсидиите за дейността. Финансовият анализ се изготвя в съответствие с правилата в Делегиран регламент (ЕС) № 480/2014 на Комисията от 3 март 2014 г. за допълнение на Регламент (ЕС) № 1303/2013 на Европейския парламент и на Съвета за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство (OB, L 138/5 от 13.05.2014 г.), и насоките на Европейската комисия от декември 2014 г. за изготвяне на Анализ разходи-ползи на инвестиционни проекти, публикувани на следната интернет страница:

http://ec.europa.eu/regional\_policy/sources/docgener/studies/pdf/cba\_guide.pdf.

Стойността на допустимите разходи не следва да надвишава разликата между текущата стойност на инвестиционните разходи и текущата стойност на нетните приходи от инвестицията през референтния период на проекта. Референтният период е период в години, за който се отнасят прогнозите, включени в анализа на разходите и ползите. Референтният времеви хоризонт по сектори, основан на международната практика и препоръчан от Комисията в ПРИЛОЖЕНИЕ I „Референтни периоди по член 15, параграф 2“ от Делегиран регламент (ЕС) № 480/2014 е, както следва:



С нетните приходи се намалява сумата на финансиране от оперативната програма, като същите се приспадат от размера на допустимите разходи по операцията. Когато не всички инвестиционни разходи са допустими за финансиране по оперативната програма, нетните приходи се разпределят пропорционално между допустимите и недопустимите части от инвестиционните разходи.

В случаите на проекти, които генерират нетни приходи след тяхното завършване, допустимите разходи за проекта се намаляват предварително (на етапа на кандидатстване) при отчитане потенциала да генерира нетни приходи през определен референтен период, който обхваща както периода на изпълнение на проекта, така и периода след приключване на неговото изпълнение. Финансовият анализ следва да се предостави в електронен формат (Excel) с отключени формули, което да позволи неговото разглеждане и оценка, включително проверка на получените финансови резултати.

**ВАЖНО:** За всички допустими разходи по проекта се прилага единен процент на финансиране и той не може да бъде различен при различните бюджетни редове.

**ВАЖНО**:

На основание чл. 61, параграф 8 от Регламент (ЕС) № 1303/ 2013 г. посочените по-горе изисквания не се прилагат за проекти, за които подкрепата в рамките на програмата представлява:

а) помощ de minimis;

б) съвместима държавна помощ за МСП, когато се прилага интензитет на помощта или ограничение на размера на помощта във връзка с държавната помощ;

в) съвместима държавна помощ, когато е била извършена индивидуална проверка на нуждите от финансиране в съответствие с приложимите правила за държавната помощ.

**11. Допустими кандидати:**

* 1. **Критерии за допустимост на кандидатите:**

Допустими кандидати по мярката са:

• Община Бургас и Община Камено;

• Юридически лица с нестопанска цел, регистрирани по Закона за юридическите лица с нестопанска цел;

• Читалища, регистрирани и вписани по Закона за народните читалища.

Клонове на юридически лица, не могат да участват в процедурата чрез подбор на проекти поради липсата на самостоятелна правосубектност.

**ВАЖНО:** Кандидатът/получателят на финансова помощ следва да осъществява дейностите по проекта на територията на МИРГ Бургас-Камено.

**ВАЖНО:** Кандидатите/бенефициентите трябва да отговарят на гореописаните изисквания, които са задължителни до изтичане на срока за мониторинг, който е 5 години след извършване на окончателното плащане по административния договор за предоставяне на безвъзмездна финансова помощ.

**ВАЖНО:** Във връзка с разпоредбите на чл. 4, т. 3 от Регламент (ЕО, ЕВРАТОМ) No 2988/95 на Съвета от 18 декември 1995 година относно защитата на финансовите интереси на Европейските общности, безвъзмездната финансов помощ не се изплаща, а изплатената финансова помощ подлежи на възстановяване от бенефициент, за който е установено, че е създал изкуствено условията, необходими за получаване на помощта, с цел осъществяване на предимство в противоречие с целите на мярката.

В случай че кандидатът/получателят на финансова помощ е бенефициент по процедура за подбор на проекти BG14MFOP001-4.030 мярка 508-1 на МИРГ Бургас-Камено, е допустим по настоящата процедура за подбор BG14MFOP001-4.098, само след извършване на окончателно плащане по процедура BG14MFOP001-4.030.

**11.2. Критерии за недопустимост на кандидатите:**

Потенциалните кандидати не могат да участват в процедурата за подбор на проекти и да получат безвъзмездна финансова помощ, ако не отговарят на критериите за допустимост по т. 11.1, както и в случай че:

1. имат изискуеми и ликвидни задължения по Оперативна програма за развитие на сектор Рибарство 2007-2013 г. и ПМДР 2014-2020 г., освен ако е допуснато разсрочване, отсрочване или обезпечение на задълженията;

2. имат публични задължения по смисъла на чл. 162, ал. 2, т. 8 от ДОПК за недължимо платени и надплатени суми, както и за неправомерно получени или неправомерно усвоени средства по проекти, финансирани от средства на Европейския съюз, включително свързаното с тях национално съфинансиране, които възникват въз основа на административен акт, включително финансови корекции, надплатен аванс, надхвърлени процентни ограничения, превишени позиции по бюджета на проекта, кръстосано финансиране, както и глобите и другите парични санкции, предвидени в националното законодателство и в правото на Европейския съюз.

3. Съгласно чл. 25, ал. 2 от Закона за управление на средствата от Европейските структурни и инвестиционни фондове (ЗУСЕСИФ) не могат да участват и безвъзмездна финансова помощ не се предоставя на лица, за които са налице обстоятелства за отстраняване от участие в процедура за възлагане на обществена поръчка съгласно Зaкона за обществените поръчки или които не са изпълнили разпореждане на Европейската комисия за възстановяване на предоставената им неправомерна и несъвместима държавна помощ. Кандидатите са длъжни да декларират, че не попадат в някоя от категориите, посочени в чл. 25, ал. 2 от ЗУСЕСИФ и чл. 7 от Постановление № 162 на МС от 5.07.2016 г. за определяне на детайлни правила за предоставяне на безвъзмездна финансова помощ по програмите, финансирани от Европейските структурни и инвестиционни фондове за периода 2014 – 2020 г. (обн. ДВ, бр. 53 от 2016 г.) (ПМС № 162/2016 г.) (декларация по образец – Приложение 1Б – Раздел II).

Потенциалните кандидати не могат да участват в процедурата за подбор на проекти и да получат безвъзмездна финансова помощ, в случай че:

a) са обявени в несъстоятелност;

б) са в производство по несъстоятелност;

в) са в процедура по ликвидация;

г) са сключили извънсъдебно споразумение с кредиторите си по смисъла на чл. 740 от Търговския закон;

д) са преустановили дейността си;

е) се намират в подобно положение, произтичащо от сходна на горепосочените процедури, съгласно законодателството на държавата, в която са установени;

ж) е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 - 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;

з) са лишени от правото да упражняват определена професия или дейност съгласно законодателството на държавата, в която е извършено деянието;

и) са сключили споразумение с други лица с цел нарушаване на конкуренцията, когато нарушението е установено с акт на компетентен орган;

й) е доказано, че са виновни за неизпълнение на договор за обществена поръчка или на договор за концесия за строителство или за услуга, довело до разваляне или предсрочното му прекратяване, изплащане на обезщетения или други подобни санкции, с изключение на случаите, когато неизпълнението засяга по-малко от 50 на сто от стойността или обема на договора;

к) има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях към държавата или към общината по седалището на възложителя и на кандидата или участника, или аналогични задължения съгласно законодателството на държавата, в която кандидатът или участникът е установен, доказани с влязъл в сила акт на компетентен орган;

к.а) условието по т. к не се прилага, когато размерът на неплатените дължими данъци или социалноосигурителни вноски е до 1 на сто от сумата на годишния общ оборот за последната приключена финансова година, но не повече от 50 000 лв.

л) са изпаднали в неизпълнение на разпореждане на Европейската комисия за възстановяване на предоставената им неправомерна и несъвместима държавна помощ;

м) лицата, които представляват кандидата са правили опит да:

м.а) повлияят на вземането на решение от страна на УО на ПМДР, свързано с отстраняването, подбора или възлагането, включително чрез предоставяне на невярна или заблуждаваща информация, или

м.б) получат информация, която може да им даде неоснователно предимство в процедурата за предоставяне на безвъзмездна финансова помощ.

н) лицата, които представляват кандидата са осъждани с влязла в сила присъда, за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс;

н.а) ако е осъден с влязла в сила присъда, за престъпление, аналогично на тези по т. н, в друга държава членка или трета страна;

о) по отношение на лицата, които представляват кандидата е налице конфликт на интереси във връзка с процедурата за предоставяне на безвъзмездна финансова помощ, който не може да бъде отстранен;

п) е налице неравнопоставеност в случаите по чл. 44, ал. 5 от Закона за обществените поръчки (ЗОП);

р) е установено, че:

- са представили документ с невярно съдържание, с който се доказва декларираната липса на основания за отстраняване или декларираното изпълнение на критериите за подбор;

- не са предоставили изискваща се информация, свързана с удостоверяване липсата на основания за отстраняване или изпълнението на критериите за подбор.

Основанията по б. „н“, „н.а“ и „о“ се отнасят за лицата, които представляват участника или кандидата и за членовете на неговите управителни и надзорни органи съгласно регистъра, в който е вписан участникът или кандидатът, ако има такъв, или документите, удостоверяващи правосубектността му. Когато в състава на тези органи участва юридическо лице, основанията се отнасят за физическите лица, които го представляват съгласно регистъра, в който е вписано юридическото лице, ако има такъв, или документите, удостоверяващи правосубектността му. В случаите, когато кандидатът или участникът, или юридическо лице в състава на негов контролен или управителен орган се представлява от физическо лице по пълномощие, основанията по б. „н“, „н.а“ и „о“ се отнасят и за това физическо лице.

4. Потенциален кандидат не може да участва в процедурата чрез подбор на проекти и да получи безвъзмездна финансова помощ, в случай че:

а) е лице или се представлява от лице, което е на трудово или служебно правоотношение в Управляващия орган, Междинното звено, Сертифициращия орган и МИРГ;

б) е лице или се представлява от лице, което е на трудово или служебно правоотношение в Управляващия орган, Междинното звено, Сертифициращия орган и МИРГ до една година от прекратяване на правоотношението;

**ВАЖНО:** Ограниченията по т. 4, букви а) и б) се прилагат и за кандидатите, които са свързани с дружества, за които са налице обстоятелствата по предходната точка.

Конфликт на интереси е налице и когато лицето, предоставящо консултантски услуги на кандидата, попада в случаите по т. 4, букви а) и б).

5. В определен срок съгласно Делегиран Регламент (ЕС) 2015/288 на Комисията от 17 декември 2014 година за допълване на Регламент №508/2014 на Европейския парламент и на Съвета за Европейския фонд за морско дело и рибарство по отношение на срока и датите за недопустимост на заявленията и Делегиран Регламент (ЕС) 2015/2252 на Комисията от 30 септември 2015 година за изменение на Делегиран Регламент (ЕС) 2015/288 по отношение на срока на недопустимост на заявленията за подпомагане от Европейския фонд за морско дело и рибарство, преди да подадат заявление за финансово подпомагане, са извършили тежки нарушения, престъпления или измами, както е определено в чл. 10 от Регламент (ЕС) № 508/2014;

В случай че е установено че кандидата е извършил някое от горепосочените нарушения, същият не може да подава проектно предложение в установените срокове в Делегиран регламент (ЕС) 2015/288 на Комисията от 17 декември 2014 г. за допълване на Регламент (ЕС) № 508/2014 на Европейския парламент и на Съвета за Европейския фонд за морско дело и рибарство по отношение на срока и датите за недопустимост на заявленията, и неговите изменения.

След подаване на Формуляра за кандидатстване, кандидатът/бенефициентът трябва да продължава да спазва условията, посочени в чл. 10 параграф 1, букви а) — г) от Регламент (ЕС) № 508/2014 на Европейския парламент и на Съвета от 15 май 2014 година за Европейския фонд за морско дело и рибарство, през целия период на изпълнение на операцията, както и за срок от пет години след извършване на последното плащане в полза на този бенефициент.

След подаване на Формуляра за кандидатстване, кандидатът/бенефициентът трябва да продължава да спазва условията, посочени в чл. 10 параграф 1, букви а) — г) от Регламент (ЕС) № 508/2014, през целия период на изпълнение на операцията, както и за срок от пет години след извършване на последното плащане в полза на този бенефициент.

6. Компетентният орган е установил че съответният кандидат:

а) е извършил тежко нарушение по чл. 42 от Регламент (ЕО) № 1005/2008 на Съвета (21) или член 90, параграф 1 от Регламент (ЕО) № 1224/2009;

б) е участвал в дейността, управлението или собствеността на риболовни кораби, включени в списъка на Съюза на корабите, извършващи ННН риболов, съгласно член 40, параграф 3 от Регламент (ЕО) № 1005/2008 или на кораби, плаващи под знамето на държави, определени като несътрудничещи трети държави съгласно член 33 от същия регламент;

в) е извършил тежко нарушение на правилата на ОПОР, определено като такова в други законодателни актове, приети от Европейския парламент и Съвета;

г) е извършил някое от престъпленията, посочени в членове 3 и 4 от Директива 2008/99/ЕО на Европейския парламент и на Съвета (22), когато заявлението е за подпомагане по дял V, глава II от настоящия регламент.;

д) подлежи на отстранявяне по смисъла на чл. 136, б. „г“ от Регламнет (ЕС, Евратом) 2018/1046 на Европейския парламент и на Съвета от 18 юли 2018 година за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012.

Конфликт на интереси съществува, когато безпристрастното и обективно упражняване на функциите на финансов участник или друго лице, посочено в чл. 61, параграф 1 от Регламент (ЕС, Евратом) 2018/1046 на Европейския парламент и на Съвета от 18 юли 2018 година за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012, е опорочено по причини, свързани със семейния и емоционалния живот, политическа или национална принадлежност, икономически интерес или всякакъв друг пряк или косвен личен интерес.

**12. Допустими партньори (ако е приложимо):**

Не е приложимо.

**13. Дейности, допустими за финансиране:**

**13.1. Допустими дейности:**

Проектните предложения по настоящата процедура и включените в тях дейности следва да допринасят за постигането специфичните цели предвидени в чл. 63, параграф 1 на Регламент (ЕС) № 508/2014 на европейския Регламент и на Съвета от 15 май 2014 година за Европейския фонд за морско дело и рибарство и за отмяна на регламенти (ЕО) № 2328/2003, (ЕО) № 861/2006, (ЕО) № 1198/2006 и (ЕО) № 791/2007 на Съвета и Регламент (ЕС) № 1255/2011 на Европейския парламент и на Съвета (OB, L 149/1 от 20.05.2014 г.) (Регламент (ЕС) № 508/2014).

Безвъзмездна финансова помощ се предоставя за финансирането на следните дейности:

1. Дейности за развитие и популяризиране на териториалната уникалност, чрез използването на природните ресурси, културното наследство, обичаи, традиции и фолклор в т.ч. и:

1.1 Дейности свързани със събития за популяризиране на местната идентичност (природна, културна, историческа, туристическа и др.)

2. Дейности за повишаване привлекателността на района като туристическа дестинация за различни видове алтернативен туризъм – екологичен, селски, културен, фолклорен, фестивален и др.

2.1 Дейности по съхраняване, възстановяване и обновяване на природното и културно наследство на територията;

2.2 Дейности по подобряване и/или изграждане на туристическа инфраструктура на места с висока природна и/или културна стойност;

3. Дейности за съхраняването и развитие на местното природно и културно наследство, околната среда, местната идентичност в т.ч. и:

3.1 Дейности свързани с проучвания и разработване на планове за опазване на природно и/или културно наследство;

**ВАЖНО: Предвидените в проекта дейности и инвестиции трябва да бъдат осъществени на територията на МИРГ Бургас - Камено.**

**ВАЖНО:** Един кандидат няма право да подава в рамките на един прием повече от едно проектно предложение по мярката.

***Материален местен туристически продукт*** представлява цялостната материално-техническа база и инфраструктура на територията, която е насочена към предоставяне на туристически услуги и има статут на дълготраен актив.

***Нематериален местен туристически продукт*** представлява организирането и осъществяването на дейности и събития, които управляват материално-техническата база и инфраструктура за предоставяне на туристически услуги с цел създаването на конкретни преживявания на база уникалните за територията местни ресурси (природни, исторически и култури), така че те да бъдат високо оценени от крайния потребител. Нематериалният местен туристически продукт няма статут на дълготраен актив.

**13.2. Недопустими дейности:**

• Дейности, които не допринасят за изпълнение на целите, заложени в т. 6 от настоящата процедура;

• Дейности, ако компетентният орган е констатирал въз основа на оценката на въздействието върху околната среда, че операцията би имала значително отрицателно въздействие върху околната среда, което не може да бъде смекчено по подходящ начин.

**14. Категории разходи, допустими за финансиране:**

14.1. Допустими разходи:

**14.1.1. Допустимите разходи трябва да са в съответствие с правилата и изискванията описани както следва:**

1. Да не противоречат на изискванията на:

- Регламент (ЕС) № 508/2014 г. на Европейския парламент и на Съвета за Европейския фонд за морско дело и рибарство;

- Регламент (ЕС) № 1303/2013 на Европейския парламент и на Съвета за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета (Регламент (ЕС) № 1303/2013);

- Регламент (ЕС, Евратом) 2018/1046 на Европейския парламент и на Съвета от 18 юли 2018 година за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012;

- Делегиран Регламент (ЕС) 2015/2252 на Комисията от 30 септември 2015 година за изменение на Делегиран регламент (ЕС) 2015/288 по отношение на срока на недопустимост на заявленията за подпомагане от Европейския фонд за морско дело и рибарство;

2. Закона за управление на средствата от Европейските структурни и инвестиционни фондове (ЗУСЕСИФ);

3. Постановление № 189 на Министерския съвет 2016 г. за определяне на национални правила за допустимост на разходите по програмите, съфинансирани от Европейските структурни и инвестиционни фондове, за програмен период 2014 – 2020 г. (обн., ДВ, бр. 61 от 2016 г.) (ПМС № 189);

4. Да са извършени от допустими бенефициенти;

5. Изборът на изпълнител за реализираните дейности (услуги и/или доставки, и/или строителство) да е извършен в съответствие с приложимото право на Европейския съюз и българското законодателство;

6. За тях да е налична адекватна одитна следа, включително да са спазени разпоредбите за наличност на документите по чл. 140 от Регламент (ЕС) № 1303/2013;

7. Да са отразени в счетоводната документация на бенефициента чрез отделни счетоводни аналитични сметки или в отделна счетоводна система;

8. Да са извършени за продукти и услуги, които са реално доставени и извършени съобразно предварително заложените в административния договор за предоставяне на безвъзмездна финансова помощ;

9. Да не са финансирани със средства от ЕСИФ или чрез други инструменти на ЕС в съответствие с чл. 65, параграф 11 от Регламент № (ЕС) 1303/2013, както и с други публични средства.

**14.1.2. Разходи, станали допустими в резултат на изменение в СВОМР и програмата, са допустими от датата на влизане в сила на решението на Комисията за изменение на програмата, съгласно чл. 96, параграф 11 от Регламент (ЕС) № 1303/2013.**

**14.1.3. Допустими за финансиране са следните разходи, предназначени за осъществяване на дейностите по точка 13.1 „Допустими дейности”:**

А) Разходи свързани с проучвания на материално и нематериално културно наследство вкл. на археологически разкопки, възстановяване и поддържане на природни и културно-исторически обекти.

Б) Разходи за строително-монтажни работи в т.ч. и:

• Разходи за създаване и/или подобрение на туристическа и/или културна и/или природна инфраструктура включително прилежаща;

• Разходи за реставриране и консервиране;

В) Разходи за придобиване на материални и нематериални активи, включително:

• Разходи за закупуване на оборудване, обзавеждане, преместваеми обекти, нови машини (включително компютърно), съоръжения и други, пряко свързани с предвидената инвестиция, в това число и разходи, включени в продажната цена за осъществяване на доставката, инсталиране, изпитване и въвеждане в експлоатация на оборудването (машините), съоръженията, включително придобити чрез финансов лизинг;

• Придобиване и разработване на софтуер, авторски права, патенти, интелектуална собственост и други нематериални активи, включително разходите за доставка, инсталация, тестване и въвеждане в експлоатация (включително придобити чрез финансов лизинг);

Г) Разходи за подготовка и изпълнение на проекта, инженерни проучвания, оценки, анализи, разходи за независим строителен надзор, авторски надзор и инвеститорски контрол, които са до 5 на сто от общата стойност на допустимите разходи по проекта;

Д) Разходи за обучения и семинари, пряко свързани с дейностите по проекта;

Е) Разходи за почистване на природни и културно-исторически обекти и прилежащите им територии;

Ж) Разходи за провеждане на събития, свързани с популяризиране на местната идентичност;

З) Разходи за публичност - изготвяне, отпечатване и разпространение на информационни материали и други разходи за осигуряване на публичност, в т.ч. информационни табели -до 2 на сто от общите допустими разходи за проекти, при които размерът на финансовата подкрепа не превишава левовата равностойност на 100 000 евро, и до 1 на сто от общите допустими разходи - за всички останали проекти;

**ВАЖНО:** Максимално допустимите разходи за независим строителен надзор, авторски надзор и инвеститорски контрол са в размер до 2 на сто от разходите за СМР.

**ВАЖНО:** Бенефициентите общини имат право да им бъдат възстановени разходи за ДДС съгласно разпоредбите на националното законодателство за изпълнението на държавния бюджет на Република България за съответната година по реда, описан в Указания от Управляващия орган (УО) на Програмата за морско дело и рибарство 2014-2020 г. (ПМДР) във връзка с финансиране на разходи за данък добавена стойност (ДДС) на бенефициенти по одобрени за подпомагане проекти по ПМДР. Указанията са публикувани на следния адрес: <https://www.eufunds.bg/bg/pmdr/node/2683>

**ВАЖНО:** Дълготрайните материални и нематериални активи, придобити със средства по проекта, следва да бъдат използвани единствено в обекта на инвестицията, да бъдат амортизируеми, да бъдат закупени при пазарни условия от лица, несвързани с купувача, и да бъдат включени в активите на бенефициера, както и да останат свързани с проекта, за който е предоставена помощта, за срок от пет години след извършването на последното плащане в полза на съответния бенефициент.

**ВАЖНО:** Придобитите активи следва да са нови (неупотребявани) и да са заведени за първи път от получателя на помощта.

**ВАЖНО:** Придобитите в резултат от финансирането по настоящата процедура активи (инфраструктура/оборудване) не могат да бъдат отдавани под наем за срок от пет години след извършването на последното плащане в полза на съответния бенефициент.

**ВАЖНО:** Допустими за разходи за модернизация на съществуващи места за настаняване, дефинирани съгласно чл. 3 ал. 2, т. 1 от Закона за туризма. Допустими са обекти със съществуваща категоризация съгласно чл. 111, ал. 2 от Закона за туризма.

**ВАЖНО:** Всички разходи следва да бъдат надлежно обосновани. УО на ПМДР не одобрява финансиране на разходи, за които не е представена подробна обосновка.

**ВАЖНО:** При внедряването на иновативните продукти (стоки или услуги) или процеси не трябва да се нарушават чужди права върху интелектуална собственост.

**14.1.4. Допустими предварителни разходи:**

Допустими за финансиране са разходи, извършени от кандидата преди подаването на формуляра за кандидатстване по процедурата, но не по-рано от 01.01.2014 г., в съответствие с чл. 39 от ПМС № 189/2016 г., за програмен период 2014 - 2020 г., за:

а) закупуване на патентни права и лицензи, необходими за изготвяне и изпълнение на проекта;

б) разходи за подготовка на проекта, инженерни проучвания, оценки, анализи и изготвяне на технически проект;

**ВАЖНО:** Предварителните разходи по т. 14.1.4 и разходи за независим строителен надзор, авторски надзор и инвеститорски контрол следва да бъдат общо до 5 на сто от общата стойност на допустими разходи по проекта в съответствие с чл. 39 от ПМС № 189/2016 г. ;

**ВАЖНО:** Максимално допустимите разходи за независим строителен надзор, авторски надзор и инвеститорски контрол са в размер до 2 на сто от разходите за СМР.

**14.1.5 Условия за допустимост на предварителните разходи:**

За всички предварителни разходи, кандидатът прилага към Формуляра за кандидатстване най-малко две независими, съпоставими и конкурентни оферти с цел определяне основателността на предложените разходи, както и подписан договор с избрания изпълнител с разбивка на разходите по дейности.

Офертите трябва да са независими, съпоставими и конкурентни, да са предоставени от квалифицирани доставчици и следва да съдържат минимум името на оферента, ЕИК/БУЛСТАТ, кратко описание на предложението/характеристика/функционалност, предложена цена, срок на валидност на офертата, датата на издаване на офертата, подпис и печат/електронен подпис на оферента. Цената трябва да бъде определена в лева или евро с и без ДДС.

Оферентите, трябва да са вписани в Търговския регистър, регистъра на юридическите лица с нестопанска цел към Агенцията по вписванията или в Регистър БУЛСТАТ, в случаите, в които е приложимо, а оферентите - чуждестранни лица, трябва да представят документ за регистрация съгласно националното си законодателство.

Оферентите трябва да отговарят на следните две кумулативни условия:

- предметът на дейност на оферента да е идентичен или сходен с посоченият в офертата разход/и. Това изискване се доказва от оферента със списък на договорите с предмет идентичен или сходен с посочената в офертата разход/и, съдържащ минимум следната информация: дата, страни, предмет, стойност на договора/ите. Списъкът следва да е подписан от лицето, представляващо по закон оферента и да е придружен с препоръки/референции за добро изпълнение;

- годишният оборот, който се отнася до до предложения в офертата разход/разходи (специфичен оборот) през някоя от или общо от предходните три приключили финансови години, в зависимост от датата на която оферентът е учреден или започнал дейността си, да е равен или по-голям от стойността на предложения в офертата разход/и. Изискването за специфичен оборот се доказва от оферента със справка – декларация, подписана от счетоводителя и лицето представляващо по закон оферента. Справката трябва да е придружена от Отчет за приходите и разходите за последните три приключили финансови години, в зависимост от датата на която оферентът е учреден или е започнал дейността си, и годишни финансови отчети. Ако годишните финансови отчети и отчетите за приходите и разходите са публично обявени, се извършва справка в съответния регистър.

**ВАЖНО:** Когато бенефициентът е възложител по ЗОП, при подаване на проектното предложение представя копие на всички документи от проведената съгласно изискванията на ЗОП процедура за възлагане на обществена поръчка.

**ВАЖНО:** Между кандидата или член на неговия управителен или контролен орган, не трябва да е налице свързаност по смисъла на § 1, т. 13 и т. 14 от допълнителните разпоредби на Закона за публичното предлагане на ценни книжа (ЗППЦК), с оферентите, чиито оферти са приложени към Формуляра за кандидатстване с цел определяне основателността на предложените разходи, както и с изпълнителите, с които има сключени договори преди подаване на Формуляра за кандидатстване по процедурата/с избраните изпълнителите, с които са сключени договори след проведени процедури за избор на изпълнител. За целта кандидатът попълва и представя с Формуляра за кандидатстване, при подписване на административен договор за предоставяне на безвъзмездна финансова помощ, при подаване на документи за осъществяване на последващ контрол и при подаване на искане за плащане, Декларация за свързаност по образец.

Допустимо е и придобиването на посочените активи чрез договор за краткосрочен финансов лизинг, в който се съдържа задължението бенефициентът да закупи актива след изтичането на договора за лизинг, но не по-късно от крайния срок на изпълнение на проекта. Придобиването чрез финансов лизинг е допустимо при спазване на условията на чл. 18, ал. 1 и ал. 3 на ПМС № 189 от 2016 г. Бенефициентът може да придобие собствеността върху даден актив или чрез договор за финансов лизинг или чрез договор за покупка.

**14.2. Недопустими разходи:**

Не са допустими разходи за проекти или дейности, които:

- са физически завършени или изцяло осъществени преди подаването на формуляра за кандидатстване от бенефициента, независимо дали всички свързани плащания са извършени от него, с изключение на разходите, посочени в раздел 14.1 „Допустими разходи“;

- изграждане на нови места за настаняване, дефинирани съгласно чл. 3 ал. 2, т. 1 от Закона за туризма;

- закупуване на луксозни плавателни съдове, задвижвани с помощта на платна или двигател, с цел спорт, туризъм, развлечение и водноатракционни услуги.

**ВАЖНО:** **Недопустимо е финансирането по ПМДР на луксозни стоки и екстри.**

При оценката на разходите от Формуляра за кандидатстване УО на ПМДР спазва принципа на икономичност, ефикасност и ефективност.

Луксозни стоки и екстри са тези, при които не е спазен принципът на икономичност, ефикасност и ефективност.

При съмнение дали даден актив/и представлява/т „луксозна стока“, които не са допустими за финансиране по линия на ЕФМДР, оценителната комисия извършва справка/проверка/проучване относно характеристиките/предназначението му в сайта на производителя и при наличие на разминаване между предназначението му в изпълнението на проекта и това в сайта на производителя или друг легитимен източник, активите биват квалифицирани като недопустими за финансиране.

УО има предвид фактът, че всеки производител се стреми да представи своите продукти по възможно най-добрият и конкурентен начин, което е възможно да доведе до възприемането на продукта като луксозен.

**ВАЖНО:** Не е допустима по линия на ЕФМДР операция за прехвърляне на собствеността върху предприятие.

По настоящата процедура няма да бъдат финансирани разходи, които са:

• определени като недопустими в ПМС №189;

• разходи, финансирани по друга операция, програма или каквато и да е друга финансова схема, произлизаща от националния бюджет, от бюджета на ЕС или от друга донорска програма;

• глоби, финансови санкции и разходи за разрешаване на спорове;

• комисионите и загубите от курсови разлики при обмяна на чужда валута;

• данък върху добавената стойност, освен когато не е възстановим;

• закупуване на дълготрайни материални активи - втора употреба;

• разходите за гаранции, осигурени от банка или от друга финансова институция;

• субсидиране на лихва по одобрени схеми за държавни помощи и разноските за финансови трансакции;

• разходи, които нямат пряка връзка с изпълнението на проекта;

• лихви по заеми и лихви по лизинг;

• разходи за изграждане на жилищни помещения, както и на сгради, които не са свързани с производствената дейност и изпълнението на проекта;

• оперативни разходи, включително разходи по поддръжка и наеми;

• банкови такси и разходи, свързани с гаранции;

• плащане в натура;

• прехвърляне на участия в търговски дружества;

• закупуване на съществуващи сгради и прилежаща инфраструктура;

• всички разходи, които не попадат в обхвата на допустимите дейности по настоящата процедура, вкл. разходи за дейности, които не са описани във Формуляра за кандидатстване или за които от представеното описание не може да се прецени за коя дейност се отнасят и дали тя е допустима.

**15. Допустими целеви групи (ако е приложимо):**

Всички социално-икономически оператори, чийто проекти допринасят за съхраняването и развитието на местното природно и културно наследство и укрепване на местните общности като уникален социален, природен и културен актив в населените места от територията.

**16. Приложим режим на минимални/държавни помощи (ако е приложимо):**

***Приложими правила за държавни помощи:***

Режимите на държавна помощ за всяка от допустимите дейности по мярка **BG14MFOP001-4.098 „Развитие и популяризиране идентичността на територията на МИРГ от Стратегията за водено от общностите местно развитие на МИРГ „Бургас-Камено“**, които ще се подпомагат по настоящата процедура за подбор на проекти, са описани в т. 13.1. Допустими дейности.

Общини, читалища и ЮЛНЦ, находящи се на територията на МИРГ Бургас-Камено, не могат да предоставят под наем и да използват за икономически цели сградите и обектите, за които ще бъде предоставена финансова помощ за този вид дейност. В противен случай те ще изпълняват икономическа дейност и съответно ще представляват предприятие по смисъла на чл. 107 от ДФЕС.

За финансирането на дейностите по настоящата мярка се определят два режима: определяне на финансовото подпомагане като „непомощ“ и определяне на финансовото подпомагане като „помощ“.

**I. Определяне на финансовото подпомагане като „непомощ”.**

В случай на финансово подпомагане, когато:

- интервенциите са върху публични общински сгради от социалната или спортна инфраструктура, която е общинска собственост;

- интервенциите са върху обекти, свързани с културния живот, които са общинска собственост, читалища, музеи и библиотеки, архелогически обекти и др.;

- социалната инфраструктура е за предоставяне на услуги с неикономически характер;

- спорната инфраструктура е за услуги със свободен обществен достъп и с неикономически характер;

- дейностите в тези културни обекти са организирани по нетърговски начин и са от нестопанско естество.

Подпомагането по тези дейности в рамките на стратегия за Водено от общностите местно развитие има изключително локално въздействие и води до подобряване на условията за живот само на територията на МИРГ Бургас-Камено.

Тълкуване на Комисията (т.197 от Известие на комисията относно понятието за държавна помощ) е счела, че поради специфичните им обстоятелства, определени дейности имат въздействие изцяло на местно ниво и следователно не засягат търговията между държави членки. Общи характеристики на тези решения са, че:

(a) помощта не води до привличане на търсене или инвестиции в съответния регион и не създава пречки за установяването на предприятия от други държави членки;

(б) стоките или услугите, произвеждани от бенефициента са изцяло местни или са привлекателни за ограничена географска зона;

(в) налице е най-много пренебрежим ефект върху пазарите и потребителите от съседните държави членки;

Публичното подпомагане на предприятията представлява държавна помощ по смисъла на чл. 107, параграф 1 от ДФЕС, само доколкото „засяга търговията между държавите членки“. В случая на това подпомагане, то има чисто местно въздействие и следователно не оказва въздействие върху търговията между държавите членки. В тези случаи бенефициентът доставя стоки и услуги в ограничен район на дадена държава членка и е малко вероятно да привлече клиенти от други държави членки и мярката няма влияние върху условията на трансграничните инвестиции (съгласно точка 196 от Известие на Комисията). В случай на финансово подпомагане само за нестопански дейности от бенефициенти лица, регистрирани по реда на Закона за юридическите лица с нестопанска цел или по Закона за народните читалища, съгласно чл. 10, ал. 3 от Наредба № 22, чл. 107 и 108 от ДФЕС не се прилагат.

**Финансовото подпомагане по горецитираните дейности няма да представлява „държавна помощ“ по смисъла на чл. 107, параграф 1 от ДФЕС.**

**II. Определяне на финансовото подпомагане като „помощ“.**

Финансовата помощ за ~~тези~~ посочените допустими дейности, когато бенефициентът действа като „предприятие“ и извършва икономически дейности, представлява „държавна помощ“ по смисъла на чл.107, параграф 1 от ДФЕС.

Съгласно приложното поле на Регламент (ЕС) № 1407/2013 и чл. 7 от Закона за държавните помощи подпомагането по мярката ще се разглежда по общите правила за държавни помощи.

За този режим МИРГ ще прилага условията за изпълнение на Регламент № 1407/2013, както следва:

1. Регламент № 1407/2013 се прилага за помощите, представяни на предприятията от всички сектори, с изключение на тези посочени в чл. 1 на Регламента[[1]](#footnote-1)[[2]](#footnote-2).

2. Максималният размер на помощта по режим de minimis, за която се кандидатства, заедно с другите получени минимални помощи, не може да надхвърля левовата равностойност на 200 000 евро и съответно левовата равностойност на 100 000 евро, в случай на едно и също предприятие, което осъществява автомобилни товарни превози за чужда сметка или срещу възнаграждение, за период от три бюджетни години.

3. Ако дадено предприятие изпълнява автомобилни товарни превози за чужда сметка или срещу възнаграждение, както и ако извършва други дейности, за които се прилага таванът от 200 000 EUR, таванът от 200 000 EUR се прилага за предприятието, при условие че съответната държава членка гарантра посредством подходящи средства, като например отделяне на дейностите или разграничаване на разходите, че помощите от дейността по автомобилни товарни превози не надвишава 100 000 EUR и че помощите de minimis не се използват за придобиване на товарни автомобили.

4. Помощта се смята за отпусната от момента на подписване на договор за предоставяне на финансова помощ, независимо от датата на реалното й изплащане.

5. Размерът на получените минимални помощи се определя като сбор от помощта, за която се кандидатства и получената минимална помощ на територията на Република България от:

• предприятието кандидат;

• предприятията, с които предприятието кандидат образува „едно и също предприятие“ по смисъла на чл. 2, пар. 2 на Регламент (ЕС) № 1407/2013;

•всички предприятия, които са се влели, слели с или са придобити от някое от предприятията, образуващи „едно и също предприятие“ с предприятието кандидат, съгласно чл. 3, пар. 8 на Регламент (ЕС) № 1407/2013;

• предприятията, образуващи „едно и също предприятие“ с предприятието кандидат, които са се възползвали от помощ de minimis, получена преди разделяне или отделяне, съгласно чл. 3, пар. 9 от Регламент (ЕС) № 1407/2013.

6. Натрупването на минималните помощи, предоставени на територията на Република България в рамките на едно и също предприятие е съгласно разпоредбите на и чл. 5 на Регламент (ЕС) № 1407/2013:

- Когато дадено предприятие извършва дейност в секторите посочени в параграф 1, букви а,б или в на чл. 1 от Регламент (ЕС) № 1407/2013, както и в един или повече сектори или дейности обхванати от цитирания регламент за таван се използва определения в член 3, параграф 2 от Регламент (ЕС) № 1407/2013, при условие че се гарантира чрез подходящи средства - чрез разделение/демаркация на дейностите или разграничаване на разходите, че дейностите в сектора посочени в параграф 1, букви а,б или в не се ползват от помощи de minimis, предоставени в съответствие с Регламент (ЕС) № 1407/2013.

- Когато дадено предприятие попада в приложното поле на Регламент (ЕС) № 1407/2013 помоща de minimis предоставена за него съгласно регламента може да се кумулира с помощ de minimis предоставена съгласно Регламент (ЕС) № 360/2012 на Комисията до тавана, установен в посочения регламент. Тя може да се кумулира с помощ de minimis, предоставяна съгласно други регламенти за такава помощ до съответния таван определен в чл. 3, пар. 2 на Регламент (ЕС) № 1407/2013.

- Помощта de minimis не се кумулира с държавна помощ във връзка със същите допустими разходи или с държавна помощ за същата мярка за рисково финансиране, ако чрез това кумулиране може да се надвиши най-високият съответен интензитет на помощта или размер на помощта, определен за конкретните обстоятелства на всеки отделен случай с регламент за групово освобождаване или решение, приети от Комисията. Помощ de minimis, която не е предоставена за конкретни допустими разходи или не може да бъде свързана с такива, може да се кумулира с друга държавна помощ, предоставена с регламент за групово освобождаване или решение, приети от Комисията.

7. При определяне на максимално допустимият размер и съответно интензитет на помощта, да се взема предвид както размера на минималната помощ, за която се кандидатства, така и общият размер на вече получена минимална помощ за дейности, проект или предприятие (извън тези, за които се кандидатства), независимо от това дали тази подкрепа е финансирана от местни, регионални, национални или общностни източници.

8. Праговете, посочени по-горе, не могат да бъдат заобикаляни чрез изкуствено разделяне на проекти със сходни характеристики и бенефициенти.

9. За изпълнението на обстоятелствата кандидатите посочват данните за получени минимални и държавни помощи в Декларация за получени минимални държавни помощи, попълнена по образец (Приложение 1Б – Раздел IV).

10. Цитираните по-горе условия на регламента се проверяват на етап административно съответствие и допустимост на проектното предложение.

11. За спазването на обстоятелствата се извършва проверка в Информационна система "Регистър на минималните помощи", Публичния регистър на Европейската комисия, Информационната система за управление и наблюдение на Структурните инструменти на ЕС в България 2007-2013 (ИСУН), Информационната система за управление и наблюдение на Структурните инструменти на ЕС в България (ИСУН 2020) и Търговския регистър.

12. Периодът, който се проверява е три бюджетни години. За целите на определянето на тавана, помощта се изразява като парични безвъзмездни средства. Всички използвани стойности са в брутно изражение, т.е. преди облагане с данъци или други такси.

13. Кандидатите нямат право да подават проектни предложения по процедурата за вече реализирани дейности или такива, финансирани по друг проект, програма или каквато и да е друга финансова схема, произлизаща от националния бюджет, бюджета на Общността или друга донорска програма.

14. Последствията при неспазване на т.2 са: отказване на помощта, служебно намаляване на помощта или възстановяване на неправомерно предоставена помощ.

15. Преди сключване на административен договор за предоставяне на безвъзмездна финансова помощ, УО на ПМДР ще извършва документална проверка на декларираните данни от одобрените кандидати в Декларация за получени държавни/минимални помощи (Приложение 1Б – Раздел IV).

16. УО на ПМДР информира министъра на финансите в срок до три дни от предоставянето (подписването на административния договор за предоставяне на безвъзмездна финансова помощ) на всяка помощ, попадаща в обхвата на минимална помощ чрез въвеждане на информацията в Информационната система „Регистър на минималните помощи“.

17. В административния договор за предоставяне на безвъзмездна финансова помощ, се съдържа информация относно вида, размера и основанието за предоставяне на помощ de minimis, всички приложими за получателя задължения и отговорности, свързани със спазване изискванията на Регламент (ЕС) №1407/2013, както и механизъм за установяване на неправомерно получена минимална помощ, както и за възможните последствия от предоставянето й, включително условията за натрупване.

18. Възстановяването на неправомерно предоставена минимална помощ се извършва по реда на Закона за държавните помощи по реда на чл. 37 от ЗДП. Не се разрешава предоставяне на нова държавна помощ на предприятие, което не е изпълнило решение на Европейската комисия за възстановяване на неправомерно предоставена държавна помощ и не е възстановило изцяло неправомерно получената държавна помощ. Възстановяването на недължимо платените и надплатените суми, както и на неправомерно получените или неправомерно усвоени средства, ще се извършва в съответствие с установения ред, съгласно действащите нормативни актове за плащане и договора за безвъзмездна финансова помощ.

19. Ако проектното предложение на кандидат бъде одобрено и той подпише административен договор за предоставяне на безвъзмездна финансова помощ, е длъжен да съхранява документацията относно получената помощ de minimis за период от 10 бюджетни години, считано от датата на подписване на договора и да я предоставя при поискване в срок от 5 работни дни на УО на ПМДР, МИРГ или на Държавен фонд „Земеделие“.

20. За целите на таваните, посочени в параграф 2 на чл. 3 от Регламент (ЕС) № 1407/2013, помощта се изразява като парични безвъзмездни средства. Всички използвани стойности са в брутно изражение, т.е. преди облагане с данъци или други такси. В случаите, в които помощта се отпуска под форма, различна от безвъзмездна помощ, размерът на помощта е брутният еквивалент на безвъзмездна помощ. Помощите, които се предоставят на няколко части (т.е. когато кандидатът предвижда да ползва авансово и/или междинно/и плащане/ия), се сконтират към техния размер към момента на предоставяне. Допустимите разходи се сконтират до тяхната стойност към момента на предоставяне на помощта. Лихвеният процент, който се използва за сконтиране, е сконтовият процент, приложим към момента на предоставяне на помощта, в съответствие с чл. 3, ал. 6 от Регламент (ЕС) № 1407/2013 на Комисията от 18 декември 2013 г. Сконтирането ще се извършва от Управляващия орган преди всяко плащане с оглед гарантиране, че предоставената безвъзмездна финансова помощ е съобразена с праговете и интензитетите за съответния вид помощ, установени в Регламент (ЕС) № 1407/2013 на Комисията.

21. Таваните, посочени в параграф 2 на чл. 3 от Регламент (ЕС) № 1407/2013 , се прилагат независимо от формата на помощта de minimis или от преследваната цел и без значение дали предоставената от държавата членка помощ се финансира изцяло или частично със средства, произхождащи от Съюза. Периодът от три бюджетни години се определя според бюджетните години, използвани от предприятието в съответната държава членка.

В случай, че бенефициентите попадат в режим „помощ“, същите попълват декларация за минимални/държавни помощи (Приложение 1Б – Раздел III).

Режимите на държавна помощ за всяка от допустимите дейности по мярка **BG14MFOP001-4.098** „Развитие и популяризиране идентичността на територията на МИРГ от Стратегията за водено от общностите местно развитие на МИРГ „Бургас-Камено“, са съгласно Указания на УО на ПМДР във връзка с приложимия режим на държавни помощи по мерки, финансирани по Програмата за морско дело и рибарство 2014 - 2020 г. - <https://www.eufunds.bg/bg/pmdr/node/2365>.

**17. Хоризонтални политики:**

По настоящата процедура следва да е налице съответствие на проектните предложения с поне един от следните принципи на хоризонталните политики на ЕС:

− **равнопоставеност и недопускане на дискриминация** - насърчаване на равните възможности за всички, включително възможностите за достъп за хора с увреждания чрез интегрирането на принципа на недискриминация. Европейският съюз насърчава равнопоставеността както между мъжете и жените, така и между представителите на различните малцинствени групи и се стреми да отстрани всички дейности, водещи до неравнопоставеност. В този контекст, настоящата процедура е отворена за всички кандидати, които отговарят на условията, посочени в т. 11 от Насоките, независимо от техния пол, етническа принадлежност или вид увреждане.

− **устойчиво развитие** – подкрепа за проекти, които допринасят за опазване на околната среда, повишаване на ресурсната ефективност и смекчаване на последиците от изменение на климата и приспособяване към тях, насърчавават социалното приобщаване и намаляването на бедността, създаване на работни места и поощряване на иновациите на местно равнище (за постигане на целите на стратегията „Европа 2020“).

**ВАЖНО:** В графа „Допълнителна информация за оценка на проектното предложение“ от Формуляра за кандидатстване, кандидатите следва да представят информация за съответствието на проектното предложение с посочените принципи.

Прилагането на заложените в проекта принципи ще се проследява на етап изпълнение на проектното предложение, като при подаване на искане за плащане бенефициентът следва да представи информация как изпълнява заложените принципи на хоризонталните политики на ЕС.

**18. Минимален и максимален срок за изпълнение на проекта (ако е приложимо):**

**Максималната продължителност** **на изпълнение на проект е до 12 месеца,** считано от датата на подписване на административния договор за предоставяне на БФП.

**ВАЖНО**: При подготовката на проектните предложения кандидатите следва да съобразят сроковете за сключване на договори с изпълнителите съобразно предвидените за изпълнение дейности/етапи, отразени в Формуляра за кандидатстване и времевия график за изпълнение на проекта.

**Минимален срок за изпълнение на проекта: неприложимо.**

**19. Ред за оценяване на концепциите за проектни предложения:**

Неприложимо

**20. Критерии и методика за оценка на концепциите за проектни предложения:**

Неприложимо

**21. Ред за оценяване (подбор) на проектните предложения:**

На подбор подлежат само проектните предложения, подадени през системата ИСУН 2020. Подборът се извършва на база критерии, съдържащи се в Условията за кандидатстване, утвърдени от ръководителя на Управляващия орган /УО/ на ПМДР 2014 – 2020 г.

Методологията и критериите не подлежат на изменение по време на провеждането на подбора.

Не се допуска въвеждането на допълнителни критерии за подбор или изменение на критериите по време на провеждането на процедурата за подбор на постъпилите проектни предложения с изключение на случаите по чл. 26, ал. 7 от ЗУСЕСИФ.

**21.1. Ред за подбор на проектни предложения, извършван от МИРГ Бургас-Камено:**

В комисията за подбор на проекти на МИРГ (КППП) не може да участва лице, което е в конфликт на интереси по смисъла на чл. 61 от Регламент (ЕС, Евратом) №2018/1046 на Европейския парламент и Съвета от 18 юли 2018 г.

Всеки член на КППП и членовете на УС на МИРГ при заседание на УС за одобрение и отхвърляне на доклад на КППП по всяка процедура, декларира, че не е в конфликт на интереси по смисъла на чл. 61 от Регламент (ЕС, Евратом) №2018/1046 на Европейския парламент и Съвета от 18 юли 2018 г.

Подборът в МИРГ се извършва съгласно процедура за подбор на проектни предложения, .която обхваща 2 групи критерии за оценка:

1. Група критерии за оценка – Проверка за окомплектованост на всички изискуеми документи по съответната процедура и съответствието им с изискванията;

2. Група критерии за оценка – Подбор на проектни предложения за съответствие на същите със стратегията на МИРГ Бургас-Камено.

Подборът на проектните предложения се извършва от комисия, назначена със заповед на Председателя на УС на МИРГ. Комисията подбира и класира проектните предложения до 30 календарни дни от датата на приключване на приема по съответната процедура.

Членовете на Комисията за подбор на проектни предложения извършват подбор на проектните предложения независимо един от друг и попълват индивидуален контролен лист, съдържащ мотиви за посоченото мнение.

Общият резултат за всяко проектно предложение се документира и подписва от всеки член на Комисията. В тридневен срок от приключване на подбора Комисията изготвя окончателен доклад за дейността си с приложени изискуеми документи, в съответствие с Минималните изисквания по отношение на процедурата на МИРГ за подбор на проекти към стратегията за ВОМР. Докладът се подписва от председателя и от всички членове на Комисията и заедно с всички документи се представят за одобрение от Управителния съвет на МИРГ Бургас-Камено. Одобреният доклад и приложенията към него се изпращат от МИРГ Бургас-Камено до ръководителя на УО на ПМДР за оценка.

**Оценки, извършвани от МИРГ:**

**І. Група критерии за оценка - Проверка за окомплектованост на всички изискуеми документи по съответната процедура и съответствието им с изискванията.**

Проверката се извършва чрез ИСУН и се състои в проверка за окомплектованост на изискуемите документи и дали същите съответстват на приложимото законодателство и на изискванията, заложени от УО на ПМДР в Условията за кандидатстване по съответната мярка/процедура.

Когато при подбора се установи липса на документи и/или друга нередовност, Комисията изпраща на кандидата уведомление за установените нередовности и определя разумен срок за тяхното отстраняване, който не може да бъде по-кратък от една седмица. Уведомлението съдържа и информация, че:

А) неотстраняването на нередовностите в срок може да доведе до прекратяване на производството по отношение на кандидата или съответно да получи по-малък брой точки;

Б) всяка информация, предоставена извън официално изискваната от Комисията, няма да бъда вземана под внимание;

В) отстраняването на нередовностите не може да води до подобряване на качеството на проектното предложение.

При липса на изискуемите документи или установени пороци, непълноти, проектните предложения (ПП) не преминават към следващия етап от оценката.

Проектни предложения, непреминали тази проверка се поставят в списък с проектни предложения, които не са окомплектовани с всички задължително изискуеми документи, съответстващи на изискванията.

**ІІ. Група критерии за оценка – Подбор на проектни предложения за съответствие на същите със стратегията на МИРГ Бургас-Камено.**

В етап „Подбор на проектни предложения за съответствие със стратегията на МИРГ Бургас-Камено“ се проверява, дали проектното предложение отговаря на пълното съответствие със стратегията за ВОМР на МИРГ Бургас-Камено. В зависимост от отговора, за всеки критерий се дава определения брой точки.

Всяко проектно предложение, преминало „Проверка за окомплектованост на всички изискуеми документи по съответната процедура и съответствието им с изискванията“, получава точки съгласно критериите за подбор, заложени за всяка мярка в стратегията за ВОМР, по която се кандидатства.

Проектните предложения, получили минимум 20 точки на този етап се класират в низходящ ред съобразно получената оценка, като за финансиране се прилагат всички или част от проектите по реда на класирането до покриване на бюджета по съответната процедура.

Подборът на проектни предложения се извършва в съответствие със следните принципи: свободна и лоялна конкуренция; равнопоставеност и недопускане на дискриминация; публичност и прозрачност.

Комисията за подбор на проектни предложения, назначена със заповед на Председателя на УС на МИРГ Бургас-Камено изготвя доклад с резултатите от извършения подбор на проектни предложения за съответствие със стратегията на МИРГ Бургас-Камено по съответния прием, който включва списъци:

* Списък със съответстващи на стратегията на МИРГ проектни предложения, подредени по реда на тяхното класиране и безвъзмездната финансова помощ, предоставена за всеки от тях (проектните предложения, трябва да са оценени от Комисията за подбор на проектни предложения с поне 20 точки за да покрият критерия за съответствие със стратегията на МИРГ);
* Списък с резервни проектни предложениа, подредени по реда на тяхното класиране, които успешно са преминали подбора, но за тях няма наличен /достатъчен финансов ресурс (проектните предложения, трябва да са оценени от Комисията за подбор на проектни предложения с поне 20 точки за да покрият критерия за съответствие със стратегията на МИРГ);
* Списък с проектни предложения, несъответстващи на стратегията на МИРГ;
* Списък с проектни предложения, които са оттеглени по време на подбора, ако е приложимо;
* Списък с проектни предложения, които не са окомплектовани с всички задължително изискуеми документи, съответстващи на изискванията;
* Списък с проектни предложения, постъпили по-късно от обявения за прием краен срок в Условията за кандидатстване, ако е приложимо.

За проектни предложения, които са получили еднакъв брой точки, класиране в съответния списък се извършва по реда на подаване на проектните предложения в ИСУН.

Всеки кандидат може писмено да оттегли своето проектно предложение от оценителния процес, като в този случай оценителната комисия не разглежда оттегленото предложение. Оттеглянето на предложението се записва в доклада на Комисията за подбор на проектни предложения и се поставя в списък с проектни предложения, които са оттеглени по време на подбора.

**21.2. Ред за оценка, извършвана от УО на ПМДР:**

След като МИРГ извърши подбора на проектни предложения в рамките на своята компетентност, съгласно делегираните й фунции, Управляващият орган (УО) на ПМДР провежда процедура черз подбор на проектни предложения, съгласно чл.29, ал.2 от ЗУСЕСИФ, която включва оценяване на всяко проектно предложение, съответно:

1. Оценка на административното съответствие и допустимостта;

2. Техническа и финансова оценка.

Оценяването и класирането на проектните предложения се извършва от комисия, назначена от ръководителя на ПМДР.

**21.2.1. Оценка на административното съответствие и допустимостта:**

Критериите за административно съответствие и допустимост, извършвана от УО на ПМДР на проектните предложения по процедурата са подробно указани в Приложение №4а към Условията за кандидатстване.

В процеса на оценка на административното съответствие и допустимост на проектните предложения по процедурата, ще бъде проверявано дали:

- проектното предложение се отнася за обявената процедура чрез подбор на проектни предложения;

- са налице всички документи, представени и попълнени съгласно изискванията, посочени в т. 24 от настоящите Условия за кандидатстване;

- въз основа на Формуляра за кандидатстване и представените документи е налице съответствие на кандидатите, проектните дейности и разходите с критериите за допустимост, посочени в Условията за кандидатстване.

Оценката за административно съответствие и допустимост на проектните предложения включва и проверка и оценка на допустимостта на всички предвидени дейности и разходи.

В случай, че в процеса на оценка Оценителната комисия установи наличието на обстоятелства (напр. включени в проектното предложение недопустими дейности, недопустими разходи, дублиране на заложени дейности и/или разходи и др.), това може да доведе до изменение на бюджета на проектното предложение (т. 5 от Формуляра за кандидатстване). Следва да се има предвид, че промените в бюджета не могат да доведат до увеличаване на размера на безвъзмездната финансова помощ. Поради това, в интерес на кандидата е да планира дейности и да представи бюджет, реалистични и ефективни от гледна точка на целта на проекта и планираните разходи.

Когато по време на оценката се установи надвишаване интензитета на безвъзмездната финансова помощ и/или максималния размер на безвъзмездната финансова помощ, определен в настоящите Условия за кандидатстване, Оценителната комисия служебно го намалява до максимално допустимия интензитет и/или размер.

Когато по време на оценката се установи наличие на недопустими разходи, Оценителната комисия служебно коригира/премахва съответните разходи от бюджета на проекта (т. 5 от Формуляра за кандидатстване).

**ВАЖНО:** Само проектни предложения, преминали успешно оценката за административно съответствие и допустимост, подлежат на по-нататъшно разглеждане и оценка.

След приключване на оценката за административно съответствие и допустимост, на интернет страницата на Единния информационен портал за обща информация за управлението на Европейските структурни и инвестиционни фондове ([www.eufunds.bg](http://www.eufunds.bg)), се публикува списък на проектните предложения, които не се допускат до техническа и финансова оценка, като се посочват и основанията за недопускане. За недопускането на всеки от кандидатите, включени в списъка, се съобщава по реда на чл. 61 от Административнопроцесуалния кодекс чрез администраторския профил в ИСУН 2020 с писмено уведомление, до профила на всеки кандидат. Уведомяването се извършва в тридневен срок от публикуване на списъка с проектните предложения чрез отправяне на писмено съобщение до кандидата, изпратено чрез ИСУН 2020. За дата на уведомяване на кандидата се счита датата на отправяне на съобщението. Кандидатите могат писмено да възразят пред ръководителя на УО на ПМДР в едноседмичен срок от съобщаването, чрез ИСУН 2020.

УО на ПМДР не носи отговорност ако поради грешни и/или непълни данни за кореспонденция, предоставени от самите кандидати, те не получават кореспонденцията с Управляващия орган. Кандидатите, чиито проектни предложения са включени в списъка, могат да подадат писмени възражения пред ръководителя на УО на ПМДР в едноседмичен срок от съобщаването. Разглеждането и произнасянето по постъпилите възражения се извършва по реда на чл. 18 от ПМС № 162/2016. Ръководителят на УО на ПМДР се произнася по основателността на възражението в едноседмичен срок от неговото получаване като може да върне проектното предложение за техническа и финансова оценка или да прекрати производството по отношение на съответния кандидат.

**ВАЖНО:** УО на ПМДР няма да разглежда повторни и/или допълнителни възражения от кандидатите, включени в списъка на проектните предложения, които не се допускат до техническа и финансова оценка, ако са изпратени след срока по чл. 34, ал. 3 от ЗУСЕСИФ. Неподадените в срок и/или неподписаните възражения, които не са подписани от законния представител на кандидата или упълномощен негов представител, няма да се разглеждат по същество, а ще се изготвя отговор до подателя на възражението, с който същият се уведомява, че възражението не подлежи на разглеждане по посочените причини.

**21.2.2. Техническа и финансова оценка**

Всички проектни предложения, подадени в срок, се оценяват в съответствие с критериите за оценка на проектни предложения.

Проектните предложения подлежат на оценка въз основа на одобрени от Комитета за наблюдение на ПМДР критерии за подбор.

Не се допуска въвеждането на допълнителни критерии за оценка или изменение на критериите по време на провеждането на процедурата по оценка на постъпилите проектни предложения с изключение на случаите по чл.26, ал.7 от ЗУСЕСИФ.

Техническата и финансова оценка се извършват само за проектните предложения, които са преминали успешно оценката за административно съответствие и допустимост.

Критериите за техническа и финансова оценка на проектните предложения по процедурата са подробно указани в Приложение № 4а към Условията за кандидатстване.

В хода на проверката е възможно да бъдат установени и други обстоятелства, които да изискват допълнителна пояснителна информация или документ от кандидатите, относно декларираните обстоятелства и представените документи, съгласно т. 24 от Условията за кандидатстване. Исканията за представяне на допълнителни документи и разяснения ще се изпращат през ИСУН 2020 чрез електронния профил на кандидата като кандидатът ще бъде известяван за посоченото електронно чрез електронния адрес, асоцииран към неговия профил. **Срокът за представяне на допълнителни документи/информация се определя от оценителната комисия, като не може да е по-кратък от една седмица от датата на изпращане.** Кандидатът представя допълнителните разяснения и/или документи по електронен път чрез ИСУН 2020. Допълнителна информация може да бъде предоставена само по искане на Оценителната комисия, **като информацията не следва да съдържа елементи, водещи до подобряване на първоначалното проектно предложение**. При непредставяне на изисканата допълнителна информация или разяснения в срок, проектното предложение може да бъде отхвърлено само и единствено на това основание или съответно да получи по-малък брой точки. Всяка информация, предоставена извън официално изисканата от Оценителната комисия, няма да бъде вземана под внимание. Техническият процес, свързан с представянето на допълнителна информация/документи е описан в Ръководството за потребителя за модул “Е-кандидатстване” в ИСУН 2020.

**22. Критерии и методика за оценка (подбор) на проектните предложения:**

Критериите за подбор се използват, за да се гарантира, че избраните за финансирани проектни предложения подкрепят целите заложени в СВОМР на МИРГ „Бургас – Камено” и ПМДР. Както е посочено в чл. 113 от Регламент (ЕС) № 508/2014 и чл. 125 (3) от Регламент (ЕС) № 1303/2013 критериите за подбор са изготвени от МИРГ „Бургас – Камено” и одобрени от УО на ПМДР. По този начин се гарантира, че извършвания подбор на проектни предложения за финансиране от ЕФМДР е в съответствие с целите на програмата.

|  |  |  |
| --- | --- | --- |
| **№** | **Критерии за избор** | **Тежест (точки)** |
| 1 | Проектът води до формиране на местен материален и/или нематериален туристически продукт | **20** |
| 2 | Проектът цели съхраняване, идентифициране, възстановяване и обновяване на природно и/или културно и/или историческо наследство | **30** |
| 3 | Проектът е предложен от НПО | **30** |
| 4 | Проектът е предложен от Община Бургас и/или Община Камено | **20** |
|  | **Общо** | **80** |

**Проектните предложения, получили минимум 20 точки при „Подбор на проектни предложения за съответствие на същите със стратегията на МИРГ Бургас-Камено”,** се класират в низходящ ред съобразно получените точки, като за финансиране се предлагат всички или част от проектите по реда на класирането до покриване на бюджета по настоящата процедура.

В случай, че проектното предложение получи по-малко от 20 точки, същото се отхвърля.

За проектни предложения, които са получили еднакъв брой точки при „**Подбор на проектни предложения за съответствие на същите със стратегията на МИРГ Бургас-Камено”**, класирането ще се извърши по реда на подаване на проектните предложения в ИСУН 2020.

**ВАЖНО:**

**По критерий 1 „Проектът води до формиране на местен материален и/или нематериален туристически продукт“:**

Кандидатът заявява намеренията си в описанието на проектното предложение във Формуляра за кандидатстване. Критерият се доказва чрез описаните дейности и очаквани резултати в проектното предложение и дали водят до постигане на Специфична цел 2.2. „Инвестиции в дейности за развитие на туризма и опазване на околната среда“ по Стратегията за ВОМР на МИРГ Бургас-Камено .

***„Материален местен турустически продукт“*** представлява цялостната материално-техническа база и инфраструктура на територията, която е насочена към предоставяне на турустически услуги и има статут на дълготраен актив.

***„Нематериален турустически продукт“*** представлява организирането и осъществяването на дейности и събития, които управляват материално-техническата база и инфраструктура за предоставяне на турустически услуги с цел създаване на конкретни преживявания на база уникалните за територията местни ресурси (природни, исторически и културни), така че те да бъдат високо оценени от крайния потребител. Нематериалният месетн туристически продукт няма статут на дълготраен актив.

**По критерий 2 „Проектът цели съхраняване, идентифициране, възстановяване и обновяване на природно и/или културно и/или историческо наследство“:**

Кандидатът заявява намеренията си в описанието на проектното предложение във Формуляра за кандидатстване. Критерият се доказва чрез описаните дейности и очаквани резултати в проектното предложение, както и с предоставената техническа документация за реставрационните, строително-ремонтните и строително-монтажните дейности.

Терминът ***"културно и историческо наследство"*** включва:

• паметниците - архитектурни произведения, скулптури или монументална живопис, археологически елементи или структури, надписи, пещери и групи от елементи със значение от гледна точка на историята, изкуството или науката;

• ансамблите - групи от отделни или сборни конструкции, които поради своята архитектура, своето хармонично единство или своята интеграция в околната среда имат значение от гледна точка на историята, изкуството или науката;

• забележителните места: човешки творби или произведения, създадени съвместно от човека и природата, както и зоните, включително и археологичните обекти със значение от гледна точка на историята, естетиката, етнологията или антропологията;

• обичаите, формите на представяне и изразяване, знанията и уменията, а така също и свързаните с тях инструменти, предмети артефакти и културни пространства, които формират чувство за самобитност и приемственост на общностите и групите и са признати от тях като културно наследство. Нематериално културно наследство са: устни традиции и форми на изразяване, в т.ч. и езика в качеството му на носител на нематериалното културно наследство; художественоизпълнителско изкуство; социални обичаи, обреди и празненства; знания и обичаи, отнасящи се до природата и вселената; знания и умения, свързани с традиционните занаяти.

Терминът ***"природно наследство"*** включва:

• природните паметници, състоящи се от физически и биологически образувания или групи от такива образувания със значение от естетическа или научна гледна точка;

• геологическите и физиографическите образувания и строго определените зони, които представляват местообитание на застрашени животински и растителни видове със значение от научна гледна точка или от гледна точка на необходимостта от тяхното съхранение;

• строго определените природни обекти или зони със значение от научна гледна точка, от гледна точка на необходимостта от тяхното съхранение или поради уникалната им природна красота.

**По критерий 3 „Проектът е предложен от НПО“:**

Критерият се доказва с регистрация в Регистъра на ЮЛНЦ към Агенцията по вписванията или актуално състояние , издадено от съответния окръжен съд.

**По критерий 4 „Проектът е предложен от Община Бургас и/или Община Камено“:**

Точките по този критерий се присъждат, ако кандидати по проектното предложение са Община Бургас или Община Камено.

**23. Начин на подаване на проектните предложения/концепциите за проектни предложения:**

Кандидатстването с проектно предложение по настоящата процедура се извършва изцяло по електронен път чрез попълване на уеб базиран формуляр и подаването му заедно с изискуемите придружителни документи чрез Информационната система за управление и наблюдение на Структурните инструменти на ЕС в България (ИСУН), единствено с използването на Квалифициран електронен подпис (КЕП), чрез модула „Е-кандидатстване“ на следния интернет адрес: <https://eumis2020.government.bg> .

Подготовката и подаването на проектното предложение в ИСУН 2020 се извършва по следния начин: Кандидатът влиза в ИСУН 2020, след регистрация чрез имейл и парола, избира настоящата процедура за подбор на проекти от „Отворени процедури“ и създава ново проектно предложение.

Проектното предложение по настоящата процедура се изготвя от кандидата съгласно инструкциите на УО на ПМДР и МИРГ Бургас-Камено, дадени в Ръководството за потребителя за модул “Е-кандидатстване” (Приложение № 2 от Условията за кандидатстване).

Изискващите се съгласно т. 26 от Условията за кандидатстване придружителни документи към формуляра за кандидатстване също се подават изцяло електронно. Посочените документи се описват в т. 12 от Формуляра преди подаването му.

Всички документи се представят на български език без корекции. Документ, чийто оригинал е на чужд език, се представя и в легализиран превод на български език, извършен в съответствие с действащото законодателство.

**ВАЖНО:** Проектното предложение се подава електронно чрез ИСУН 2020 като се подписва с КЕП от лице с право да представлява кандидата или упълномощено от него лице (За целите на настоящите Условия под „лице с право да представлява кандидата“ следва да се разбира законния представител на предприятието-кандидат).

**ВАЖНО:** Законният/те представител/и на кандидата няма/т право да упълномощава/т други лица да подписват Приложение 1Б и Декларация №1, тъй като с тях се декларират данни, които деклараторът декларира в лично качество или съответно данни за представляваното от него юридическо лице, като за верността им се носи наказателна отговорност, която също е лична.

В случаите, когато кандидатът се представлява само заедно от няколко физически лица, тогава се попълват данните и декларациите, част от Приложение 1Б, се подписват от всяко от тях.

Декларация №1 се попълва и подписва от всички лица с право да представляват кандидата (независимо от това дали заедно и/или поотделно, и/или по друг начин).

При упълномощаване следва да се приложи пълномощно, подписано с КЕП от лице с право да представлява кандидата, а в случай че кандидатът се представлява заедно от няколко физически лица, пълномощното се подписва с КЕП от всяко от тях. От текста на пълномощното следва да става ясно, че лицето/лицата с право да представляват кандидата упълномощават пълномощника да подаде от тяхно име проектното предложение и да подпише с КЕП документите, за които не е изрично отбелязано в т. 26 от Условията, че не могат да се подписват от упълномощени лица, тъй като с тях се декларират данни, за които се носи наказателна отговорност в лично качество.

**Проектното предложение се подава винаги от профила на кандидата,** не от друг профил, тъй като впоследствие ще бъде използван именно този профил за комуникация с УО на ПМДР и за отстраняване на забелязани неточности по време на оценката на проектните предложения. По време на етап „Оценка на проектно предложение“ комуникацията с кандидата и редакцията на забелязани неточности по подаденото проектно предложение ще се извършват електронно чрез профила на кандидата в ИСУН 2020, от който е подаден съответния проект, и промени на посочения профил (вкл. промяна на имейл адреса, асоцииран към съответния профил) са недопустими.

До приключването на работата на оценителната комисия кандидатът има възможност да оттегли своето проектно предложение чрез ИСУН 2020. Единствено Формулярът за кандидатстване и изискуемите на етап кандидатстване документи ще бъдат оценявани, затова е изключително важно тези документи да съдържат цялата необходима информация.

Кандидатът носи цялата отговорност за верността на финансовата информация, представена в т. 5 „Бюджет“ от Формуляра за кандидатстване.

**24. Списък на документите, които се подават на етап кандидатстване:**

Кандидатите по процедурата за предоставяне на безвъзмездна финансова помощ следва да представят към формуляра за кандидатстване изцяло по електронен път чрез ИСУН 2020 следните документи:

**1.** **Справка-Реализация на инвестиционния проект** по образец (Приложение 1А към УК) - следва да се предостави в електронен формат (Excel) с отключени формули и сканиран във формат „.pdf“.

*(документът е задължителен за всички проектни предложения)*

**2.** **Нотариално заверено пълномощно**, когато подаването на проектното предложение става от лице различно от кандидата/представляващия кандидата. Пълномощното трябва да е подписано с КЕП от кандидата/лицето с право да представлява кандидата, а в случай че кандидатът се представлява заедно от няколко физически лица, пълномощното се подписва с КЕП от всички тях.

*(Документът се изисква само, в случай че кандидат/лице представляващо кандидата желае да упълномощи друго лице, да подаде проектното предложение с КЕП)*

**3.** **Информация за определяне на прогнозни цени:**

С оглед определяне на произхода на цените на предвидените разходи, кандидатът следва да приложи към Формуляра за кандидатстване:

**А) Извлечение от официален каталог на производител/доставчик/строител или оторизиран представител,**

**или**

**Б) Една оферта.**

В случай, че за доказване произхода на цените на предвидените разходи за доставка, услуга или строителство, кандидатът е приложил към Формуляра за кандидатстване оферта, то УО на ПМДР извършва проверка дали са изпълнени едновременно следните две условия:

1) предметът на дейност на оферента да е идентичен или сходен с посочената в офертата доставка, услуга или строителство. Проверката за предмета на дейност на оферента се извършва чрез справка в Търговския регистър към Агенцията по вписванията/Регистър БУЛСТАТ/Правноинформационна система (АПИС, СИЕЛА или др.). В случай че оферентът е чуждестранно лице – проверката ще се извърши въз основа на представения документ за регистрация съгласно националното му законодателство;

2) годишния оборот, който се отнася до предмета на доставката, услугата или строителството (специфичен оборот) през някоя от предходните три или общо за предходните три приключили финансови години преди датата на офертата, да е равен или по-голям от стойността на доставката, услугата или строителството. Изискването за специфичен оборот се доказва от оферента със справка-декларация, подписана от законния представител на оферента. Справката трябва да е придружена от Отчет за приходите и разходите за съответните приключили финансови години, в зависимост от датата, на която оферента е учреден или започнал дейността си . Ако отчетите за приходите и разходите са публично обявени, се извършва справка в съответния регистър.

Оферентите-строители трябва да бъдат вписани в регистъра на Камарата на строителите или еквивалентен регистър съгласно националното му законодателство.

Документите следва да са прикачени в ИСУН 2020.

*(документите са задължителни за всеки разход от инвестицията в проектното предложение)*

**4.** За всички предварителни разходи, кандидатът следва да приложи към Формуляра за кандидатстване в ИСУН 2020:

4.1 най-малко две независими, съпоставими и конкурентни оферти, които са в съответствие с изискванията на т. 14.1.5 и съдържат минимум името на оферента, ЕИК/БУЛСТАТ, описание на предложението/характеристика/функционалност, предложена цена, срок на валидност на офертата, датата на издаване на офертата, подпис и печат/електронен подпис на оферента. Цената трябва да бъде определена в лева или евро с и без ДДС. Оферентите, трябва да са вписани в Търговския регистър и регистъра на юридическите лица с нестопанска цел към Агенцията по вписванията или в Регистър БУЛСТАТ, в случаите, в които е приложимо, а оферентите - чуждестранни лица, трябва да представят документ за регистрация съгласно националното си законодателство;

4.2 списък на договори с предмет идентичен или сходен с посочената в офертата разход/и, съдържащ минимум следната информация: дата, страни, предмет, стойност на договора/ите. Списъкът следва да е подписан от лицето, представляващо по закон оферента;

4.3 препоръки/референции за добро изпълнение към списъка;

4.4 справка – декларация за специфичен оборот, подписана от счетоводителя и лицето представляващо по закон оферента;

4.5 отчет за приходите и разходите за последните три приключили финансови години, в зависимост от датата на която оферентът е учреден или е започнал дейността си, и годишни финансови отчети. Ако годишните финансови отчети и отчетите за приходите и разходите са публично обявени, се извършва справка в съответния регистър;

4.6 подписан договор с избрания изпълнител с разбивка на разходите по дейности.

За удостоверяване на разходите по закупуване на патент, полезен модел или ноу-хау се представя лицензионен договор, с който се разрешава използването на съответния обект на интелектуална собственост и съответните разходо-оправдателни документи. Представя се документ (уведомление/удостоверение) от Патентното ведомство, че договора е вписан в техният регистър.

*(Документите са задължителни за проектни предложения, предвиждащи предварителни разходи)*

**5.** Решение на компетентен орган за кандидатстване по мярката. Документът следва да е прикачен в ИСУН 2020;

*(документът е задължителен за всички проектни предложения)*

**6.** Документ за собственост на земята/сградата, където ще се извършват строително-монтажните работи или учредено право на строеж за срок не по-малък от 8 години от датата на кандидатстване и/или копие от документ за собственост или договор за наем на сградите/помещенията, които ще се обновяват и/или в които ще се монтират машините, съоръженията, оборудването - за инвестиции за закупуване и/или инсталиране на нови машини, оборудване и съоръжения и/или обновяване на сгради и/или помещения, за които не се изисква разрешение за строеж съгласно ЗУТ. В случай на договор за наем, той трябва да бъде в сила най-малко 8 години след датата на кандидатстване. Документът следва да е прикачен в ИСУН 2020.

*(документите са задължителни за проектни предложения, включващи разходи за строително-монтажни работи)*;

**7.** Решение за преценяване на необходимостта от извършване на оценка на въздействието върху околната среда или копие от решение по оценка на въздействие върху околната среда (един от двата документа се представя само когато съществува такова изискване съгласно Закона за опазване на околната среда). Документът следва да е прикачен в ИСУН 2020.

*(документът е задължителен за проектни предложения, включващи разходи за строително-монтажни работи)*

**8.** Решение за съвместимостта на проекта с предметитe и целите на опазване на защитените зони съгласно Наредбата за условията и реда за извършване на оценка за съвместимост на планове, програми, проекти и инвестиционни предложения с предмета и целите на опазване на защитените зони, приета с Постановление № 201 на Министерския съвет от 2007 г. (обн., ДВ, бр. 73 от 2007) само за проекти, включващи инвестиции в местата по националната екологична мрежа НАТУРА 2000. Документът следва да е прикачен в ИСУН 2020;

*(документът е задължителен за проектни предложения, включващи инвестиции в местата по националната екологична мрежа НАТУРА 2000)*

**9.** Счетоводна справка и/или инвентарна книга за дълготрайните материални активи към датата на подаване на формуляра за кандидатстване, с разбивка по активи, дата на придобиване и покупна цена. Документът следва да е прикачен в ИСУН 2020.

*(документът е задължителен за всички проектни предложения)*

**10.** За разходите за закупуване на ноу-хау, патентни права и лицензи, необходими за изготвяне и/или изпълнение на проекта, кандидатът предоставя подписан договор за покупка на патент или полезен модел или лицензионен договор.

*(документът е задължителен за проектни предложения, в които са предвидени такива разходи)*

**11.** Договор за финансов лизинг с приложен към него погасителен план за изплащане на лизинговите вноски (в случаите на закупуване на активи чрез финансов лизинг), прикачен в ИСУН 2020.

*(документът е задължителен само в случаите на закупуване на активи чрез финансов лизинг)*

**12.** Одобрен инвестиционен проект, изработен във фаза „Технически проект” или „Работен проект” в съответствие със Закона за устройство на територията /ЗУТ/ и Наредба № 4 от 2001 г. за обхвата и съдържанието на инвестиционните проекти (обн., ДВ., бр. 51 от 2001 г.). Документите следва да са прикачени в ИСУН 2020.

*(документът е задължителен за проектни предложения, включващи разходи за строително-монтажни работи, когато за тяхното извършване се изисква одобрен инвестиционен проект съгласно ЗУТ)*

**13.** Подробни количествени сметки, заверени от правоспособно лице. Документът следва да е прикачен в ИСУН 2020.

*(документът е задължителен за проектни предложения, включващи разходи за строително-монтажни работи)*;

**14.** Влязло в сила разрешение за строеж, издадено от съответната община или становище от общината, че обектът не се нуждае от разрешение за строеж, придружено с копие от архитектурно заснемане (при извършване на строително-монтажни работи, за които не се изисква разрешение за строеж съгласно ЗУТ). Документът следва да е прикачен в ИСУН 2020.

*(документът е задължителен за проектни предложения , включващи разходи за строително-монтажни работи)*

**15.** Влязло в сила разрешение за строеж, издадено от министъра на регионалното развитие и благоустройството, в случай че е приложимо, прикачено в ИСУН 2020.

*(когато е приложимо)*

**16.** Разрешение за поставяне за преместваеми обекти, съгласно разпоредбите на ЗУТ. Документът следва да е прикачен в ИСУН 2020.

*(документът е задължителен за проектни предложения, включващи разходи за преместваеми обекти, в останалите случаи е неприложим)*

**17.** Технологичен проект, изготвен от правоспособно лице с обосновка на съответствието на капацитета на инсталацията с енергийните нужди на обекта, за който се кандидатства, в случай на кандидатстване за инвестиции свързани с изграждане на ВЕИ , прикачен в ИСУН 2020.

*(документът е задължителен за всички проектни предложения, предвиждащи изграждане на ВЕИ)*

**18.** Приложение №1Б – Декларации към УК (Декларация, че кандидатът е запознат с условията за кандидатстване; Декларация за съгласие данните на кандидата да бъдат предоставени на НСИ по служебен път; Декларация за държавни помощи; Декларация за получени държавни помощи; Декларация за административен и оперативен капацитет; Декларация за липса на нередности; Декларация за липса на конфликт на интереси; Декларация по чл. 10 от Регламент (ЕС) № 508/2014 на европейския парламент и на съвета от 15 май 2014 година за Европейския фонд за морско дело и рибарство; Декларация за свързаност по смисъла на § 1, т. 13 и т. 14 от допълнителните разпоредби на ЗППЦК; Декларация по чл. 137 от Регламент (ЕС, Евратом) 2018/1046 на Европейския парламент и на Съвета от 18 юли 2018 година за финансовите правила, приложими за общия бюджет на Съюза.; Декларация за наличие на финансов капацитет на кандидата с посочени етапи на изпълнение и източници за финансиране на всеки един етап от проектното предложение, за доказване, че кандидатът ще поддържа своята дейност през целия период, през който се осъществява проекта)

– попълнена по образец, подписана с КЕП и прикачена в ИСУН 2020.

Декларациите, част от Приложение №1Б, се попълват и подписват от лице с право да представляват кандидата. В случай че кандидатът се представлява само заедно от няколко лица, декларацията се попълва и подписва от всички тях.

*(документът е задължителен за всички проектни предложения)*

**19.**Декларация №1 по чл. 25, ал. 2 от Закона за управление на средствата от европейските структурни и инвестиционни фондове и чл. 7 от ПМС № 162/2016 г. – попълнена по образец, подписана и прикачена в ИСУН 2020.

Попълва се и се подписва от всички лица с право да представляват кандидата (независимо от това дали заедно и/или поотделно, и/или по друг начин).

*(документът е задължителен за всички проектни предложения)*

**ВАЖНО:** Всички документи трябва да са издадени на името на кандидата.

**ВАЖНО:** При подаване на проектното предложение посочените декларации по т. 18 и т.19 следва да бъдат с дата след обявяване на процедурата и предхождаща или съответстваща на датата на подаване на проектното предложение.

**ВАЖНО:** При подписването на документи с квалифициран електронен подпис не трябва да се избира функцията за криптиране на файла. Ако тази опция бъде избрана, файлът се криптира и Оценителната комисия не може да отвори документите, които могат да бъдат декриптирани и прочетени само и единствено чрез частния ключ на автора.

Наличието на криптирани файлове е основание за прекратяване на производството по отношение на кандидата и отхвърляне на проектното му предложение.

Квалифицираният електронен подпис, с който се подписват документите следва да е валиден към датата на кандидатстване и да е с титуляр и автор - физическото лице, което е законен представител на кандидата или с титуляр юридическото лице-кандидат, като автор на подписа в този случай следва да е законния представител на кандидата.

**ВАЖНО:** Законният/те представител/и на кандидата няма/т право да упълномощава/т други лица да подписват декларациите по т. 18, тъй като с тях се декларират данни, които деклараторът декларира в лично качество или съответно данни за представляваното от него юридическо лице, като за верността им се носи наказателна отговорност, която също е лична.

Кандидатите следва да се уверят, че всички документи са представени в изискуемата форма.

**ВАЖНО:** Достоверността на документите, приложени към формуляра за кандидатстване, за които не се изисква да са подписани с КЕП се удостоверява чрез подписването на формуляра на кандидатстване чрез ИСУН 2020.

**ВАЖНО:** Всички изискуеми документи следва да бъдат приложени от кандидата към Формуляра за кандидатстване. Когато при проверката на документите бъде установена липса на документи и/или друга нередовност, КППП ще изпраща до кандидатите уведомление за установените нередовности. Уведомленията за установени нередовности ще се изпращат през ИСУН 2020 чрез електронния профил на кандидата, като кандидатът ще бъде известяван за посоченото електронно уведомление чрез електронния адрес, асоцииран към неговия профил. Срокът за представяне на допълнителни документи/информация се определя от оценителната комисия, като не може да е по-кратък от една седмица от датата на изпращане. Изисканите документи трябва да бъдат представени в определения срок и съгласно изискванията. При неспазването им, разглеждането на проектното предложение продължава, без оглед на предоставената информация. Повторно предоставяне на изисканите допълнителни документи/информация ще доведе до нарушаване на принципите по чл. 29 от ЗУСЕСИФ.

Кандидатът представя липсващите документи само и единствено по електронен път чрез ИСУН 2020.

Липсващи документи и информация, представени по имейл, или по официалната поща, на хартия, на адреса на УО на ПМДР и МИРГ, няма да бъдат вземани под внимание.

Допълнителна информация може да бъде предоставена само по искане на КППП като информацията НЕ следва да съдържа елементи, водещи до подобряване на първоначалното проектно предложение. При непредставяне на изисканата допълнителна информация или разяснения в срок, проектното предложение може да бъде отхвърлено само и единствено на това основание или съответно да получи по-малък брой точки. Всяка информация, предоставена извън официално изисканата от КППП, няма да бъде вземана под внимание.

Неотстраняването на нередовностите в срок може да доведе до прекратяване на производството по отношение на кандидата, до получаване на по-малък брой точки от проектното предложение или до редуциране на разходи в бюджета на проекта.

КППП може по всяко време да проверява декларираните от кандидатите данни, както и да изисква разяснения относно документите, представени съгласно т. 24 от Условията за кандидатстване.

**ВАЖНО: Отстраняването на нередовностите в никакъв случай и при никакви обстоятелства не трябва да води до подобряване на качеството на проектните предложения.**

Всяка информация, предоставена извън официално изисканата от КППП, няма да бъде вземана под внимание. По изключение кандидатът може да предостави информация с уведомителен характер (напр. промяна в адреса за кореспонденция, правноорганизационната форма, лицето, представляващо кандидата и други подобни обстоятелства), която не води до подобряване на първоначалното проектно предложение и се предоставя писмено до МИРГ Бургас – Камено или УО на ПМДР.

Техническият процес, свързан с представянето на допълнителна информация/документи, е описан в Ръководството за потребителя за модул “Е-кандидатстване” в ИСУН.

**ВАЖНО: При деклариране на неверни данни от страна на кандидатите, ще бъдат уведомявани органите на прокуратурата.**

**ВАЖНО: Кандидатът следва да проверява регулярно профила си в ИСУН 2020.**

**25. Краен срок за подаване на проектните предложения**[[3]](#footnote-3)**:**

**Процедурата за подбор на пректи BG14MFOP001-4.098 „Развитие и популяризиране идентичността на територията на МИРГ от Стратегията за водено от общностите местно развитие на МИРГ „Бургас-Камено“ е с три крайни срока за подаване на проектни предложения:**

**I. 17:00 часа на ……………г. (60 дни от датата на обявяване на процедурата)**

**II. 17:00 часа на ……………г. (60 дни от първи краен срок за кандидатстване)**

**III. 17:00 часа на ……………г. (60 дни от втори краен срок за кандидатстване)**

**ВАЖНО:** В рамките на настоящата процедура за подбор на проекти един кандидат може да подаде само едно проектно предложение при съобразяване на изискванията по т. 9 от настоящите Условия за кандидатстване.

Кандидатите могат да задават допълнителни въпроси и да искат разяснения във връзка с Условията за кандидатстване до 3 седмици преди крайния срок за подаване на проектни предложения, а именно 17:00 часа на …………г. Допълнителни въпроси могат да се задават чрез системата ИСУН 2020 чрез изпращане на искане за разяснение по процедурата (за целта е необходима регистрация в модула за електронно кандидатстване на ИСУН 2020) или по електронната поща, посочена по-долу, като ясно се посочва наименованието на процедурата за подбор на проекти:

Адрес на електронна поща: pmdr@mzh.government.bg и office@flag-burgas.org

Отговорите на въпросите на кандидатите се публикуват на интернет страницата на МИРГ Бургас-Камено, на Единния информационен портал за обща информация за управлението на Европейските структурни и инвестиционни фондове – www.eufunds.bg, както и в ИСУН 2020 не по-късно от 2 седмици преди определения краен срок за подаване на проектни предложения по процедурата.

Публикуваните отговори на въпроси задължително се вземат под внимание от страна на Управляващия орган на ПМДР, МИРГ Бургас-Камено и Оценителната комисия по процедурата при оценката на проектните предложения и от кандидатите по процедурата .

Не могат да се дават разяснения, които съдържат становище относно качеството на конкретно проектно предложение.

Няма да бъдат предоставяни отговори на въпроси, зададени по телефона.

Няма да бъдат изпращани индивидуални отговори на зададени от кандидатите по процедурата въпроси.

**26. Адрес за подаване на проектните предложения/концепциите за проектни предложения:**

Проектните предложения по настоящата процедура се подават по изцяло електронен път чрез ИСУН 2020 на следния интернет адрес: <https://eumis2020.government.bg>.

**27. Допълнителна информация:**

**27.1. Процедура за уведомяване на неуспелите и одобрените кандидати и сключване на административни договори за предоставяне на безвъзмездна финансова помощ:**

Ръководителят на УО на ПМДР издава мотивирано решение, с което отказва предоставянето на безвъзмездна финансова помощ на всеки от кандидатите, включени в списъка на предложените за отхвърляне проектни предложения и основанията за отхвърлянето им в срок до 10 дни от одобрение на доклада на оценителната комисия, за което всеки кандидат се уведомява официално по реда на чл. 61 от Административнопроцесуален кодекс /АПК/.

**При одобрен оценителен доклад, кандидатите, чиито проектни предложения са предложени за финансиране, се поканват да представят в 30-дневен срок доказателства, че отговарят на изискванията за бенефициент, като представят необходимите документи.**

**С поканата се изискват следните документи:**

**а/** Нотариално заверено пълномощно в случаите, когато административният договор за предоставяне на безвъзмездна финансова помощ ще бъде подписан от лице, различно от законния/ите представител/и на кандидата – оригинал или копие, заверено от кандидата;

**б/** Заявление за профил за достъп на ръководител на бенефициента до ИСУН 2020 (Приложение № 11 към Условията за изпълнение) и/или Заявление за профил за достъп на упълномощени от бенефициента лица до ИСУН 2020 (Приложение № 12 към Условията за изпълнение) – подписано от лице с право да представлява кандидата. В случаите, когато бенефициентът се представлява заедно от няколко физически лица, заявлението се попълва и подписва от всеки от тях;

**в/** Официален документ, удостоверяващ актуална банкова сметка на името на кандидата;

**г-1/** Приложение №8-1 Декларации към АДБФП (Декларация липса на нередности, подписана от кандидата към датата на сключване на договора; Декларация за липса на конфликт на интереси, подписана от кандитата към датата на сключване на договора. Декларация по чл. 10 от Регламент (ЕС) № 508/2014 на европейския парламент и на съвета от 15 май 2014 година за Европейския фонд за морско дело и рибарство, подписана от кандитата към датата на сключване на договора; Декларация за свързаност по смисъла на § 1, т. 13 и т. 14 от допълнителните разпоредби на ЗППЦК, подписана от кандидата към датата на сключване на договора; Декларация за липса на промяна в обстоятелствата, декларирани при подаване на формуляр за кандидатстване) – подписано от лице с право да представлява кандидата. В случаите, когато бенефициентът се представлява само заедно от няколко физически лица, заявлението се попълва и подписва от всички от тях.

**г-2/** Декларация №1 по чл. 25, ал. 2 от Закона за управление на средствата от Европейските структурни и инвестиционни фондове и чл. 7 от ПМС № 162/2016 г.- попълва се и се подписва към датата на сключване на договора от всички лица с право да представляват кандидата (независимо от това дали заедно и/или поотделно, и/или по друг начин);

Посочените документи от буква „а“ до буква „г-2“ се представят в оригинал чрез Информационната система ИСУН 2020.

**д/** Удостоверение от Националната агенция за приходите за липса на задължения на кандидат/ (издадено след датата на получаване на поканата за сключване на договор) – оригинал или копие, заверено от кандидата;

или

Удостоверение от Националната агенция за приходите за наличие на задължения на кандидата, от което да е видно че размерът на неплатените задължения е не повече от 1 на сто от сумата на годишния общ оборот на кандидата за последната приключена финансова година, но не повече от 50 000 лв. - оригинал или копие, заверено от кандидата;

или

Споразумение с НАП от което да е видно, че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения - оригинал или копие, заверено от кандидата;

**ВАЖНО:** Кандидатът следва да предостави един от документите по буква „д“ единствено в случаите, когато в резултат на извършена служебна проверка от страна на Управляващия орган е установено наличие на задължения към НАП. Проверката за наличие на задължения към НАП включва проверка за наличие на публични задължения по смисъла на чл. 162, ал. 2, т. 1 и т. 8 от ДОПК. Липсата на подобни публични задължения кандидатът декларира в рамките на Декларация по чл. 25, ал. 2 от ЗУСЕСИФ и чл. 7 от ПМС № 162/2016 г. (за наличие на публични задължения по смисъла на чл. 162, ал. 2, т. 1 от ДОПК) и на Декларацията, че кандидатът е запознат с условията за кандидатстване (за наличие на публични задължения по смисъла на чл. 162, ал. 2, т. 8 от ДОПК).

**е/** Удостоверение за липса на задължения към общината по седалището на УО и по седалището на кандидата (издадени не по-рано от 6 месеца преди датата на представянето им) – оригинал или копие, заверено от кандидата;

**ВАЖНО:** Управляващият орган ще извършва проверка по служебен път за наличие на задължения към общината по седалище на УО, както и към общината по седалище на кандидата само в случаите, когато тази община е Столична. Когато в рамките на служебната проверка бъде установено наличието на задължение, кандидатите ще бъдат уведомени за това. За да удостоверят погасяването на задължението кандидатът следва да представят Удостоверение за липса на задължения към Столична община.

От Удостоверенията по букви „д“ и „е“ следва да е видна липсата на задължения или размерът на неплатените задължения следва да е не повече от 1 на сто от сумата на годишния общ оборот на кандидата за последната приключена финансова година, но не повече от 50 000 лв..

Кандидат, който видно от Удостоверенията по букви д/ и е/ има задължения повече от 1 на сто от сумата на годишния общ оборот за последната приключена финансова година, но не повече от 50 000 лв., има право да представи доказателства, че е предприел мерки, които гарантират неговата надеждност. За тази цел кандидатът може да представи следните документи: документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение.

**ж/** Свидетелство за съдимост на всички лица с право да представляват кандидата (независимо от това дали заедно и/или поотделно, и/или по друг начин) няма да бъде изисквано на хартиен носител, **но съдимостта на кандидатите ще се установи служебно от УО на ПМДР.** Когато за някое от горепосочените лица свидетелството за съдимост подлежи на издаване от чуждестранен орган, същото се представя в легализиран превод - оригинал или копие, заверено от кандидата. Когато в съответната чужда държава свидетелство за съдимост или еквивалентен документ не се издава, горепосоченото лице следва да представи декларация, съгласно законодателството на държавата, в която е установено.

**з/** Удостоверение от органите на Изпълнителна агенция „Главна инспекция по труда“ (издадени не по-рано от 1 месец преди датата на представянето им) за доказване липса на установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 - 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът е установен, **ще се установи служебно от УО на ПМДР.**

**ВАЖНО:** С кандидатите, които не представят липсващите документи или представят документи, които не съответстват на изискванията, не се сключват административни договори за предоставяне на безвъзмездна финансова помощ и се издава мотивирано решение за отказ за предоставяне на безвъзмездна финансова помощ. На тяхно място ще бъдат поканени за договаряне съответния брой кандидати от резервния списък (в случай че такъв е съставен), по поредността на класирането им до изчерпване на общия наличен бюджет по процедурата.

Когато при извършване на проверката по същество на представените от кандидатите документи при сключване на административния договор за предоставяне на безвъзмездна финансова помощ, се установи несъответствие между декларирани данни на етап кандидатстване и информацията, посочена в представените документи, договор не се сключва, като за договаряне ще бъдат поканени съответния брой кандидати от резервния списък (в случай че такъв е съставен), по поредността на класирането им в съответната категория предприятие, до изчерпване на общия наличен бюджет по процедурата.

Ако кандидат по одобрен за финансиране проект откаже сключване на административен договор за предоставяне на БФП, се пристъпва към сключване на такъв договор с кандидатите от резервния списък (в случай че такъв е съставен) по поредността на класирането им в съответната категория предприятие, до изчерпване на наличния бюджет по процедурата.

Ръководителят на УО на ПМДР взема мотивирано решение за отказ за предоставяне на безвъзмездна финансова помощ в следните случаи:

- за всяко проектно предложение, включено в списъка на предложените за отхвърляне проектни предложения и основанието за отхвърлянето им, включен в доклада за работата на оценителната комисия;

- при несъгласие на кандидата да сключи административен договор за предоставяне на БФП;

- за проектни предложения, при които се предвижда финансиране в нарушение на чл. 4, ал. 4 на ЗУСЕСИФ;

- на кандидат, който не отговаря на изискванията за бенефициент или не е представил в горепосочения срок доказателствата за това;

- за проектни предложения, при които държавната помощ е недопустима или се надхвърлят прагът на допустимата държавна помощ или установените в акт на ЕС прагове за минимална помощ.

**Допълнителна информация:**

МИРГ Бургас-Камено и УО на ПМДР запазват правото си в случай на необходимост да изисква от кандидата допълнителна информация/документи.

МИРГ Бургас-Камено/УО на ПМДР не носи отговорност ако поради грешни и/или непълни данни за кореспонденция, предоставени от самите кандидати, не получават кореспонденцията си с МИРГ Бургас-Камено/УО на ПМДР.

Всеки кандидат може да подаде до Ръководителя на УО на ПМДР сигнал за предоставяне на невярна и/или подвеждаща информация от кандидати в процедури по предоставяне на безвъзмездна финансова помощ по ПМДР и/или от бенефициентите на безвъзмездна финансова помощ по ПМДР, които при изпълнение на договор, сключен по проект, финансиран от ЕФМДР, предоставят невярна и /или подвеждаща информация, за вписване в регистъра и проверка.

**28. Приложения към Условията за кандидатстване:**

1. Приложение № 1А - Справка-реализиране на инвестиционния проект;
2. Приложение №1Б – Декларации към Условията за кандидатстване (Декларация, че кандидатът е запознат с условията за кандидатстване; Декларация за съгласие данните на кандидата да бъдат предоставени на НСИ по служебен път; Декларация за държавни помощи; Декларация за получени държавни помощи; Декларация за административен и оперативен капацитет; Декларация за липса на нередности; Декларация за липса на конфликт на интереси; Декларация по чл. 10 от Регламент (ЕС) № 508/2014 на европейския парламент и на съвета от 15 май 2014 година за Европейския фонд за морско дело и рибарство; Декларация за свързаност по смисъла на § 1, т. 13 и т. 14 от допълнителните разпоредби на ЗППЦК; Декларация по чл. 137 от Регламент (ЕС, Евратом) 2018/1046 на Европейския парламент и на Съвета от 18 юли 2018 година за финансовите правила, приложими за общия бюджет на Съюза; Декларация за наличие на финансов капацитет на кандидата с посочени етапи на изпълнение и източници за финансиране на всеки един етап от проектното предложение, за доказване, че кандидатът ще поддържа своята дейност през целия период, през който се осъществява проекта);
3. Декларация №1 по чл. 25, ал. 2 от Закона за управление на средствата от европейските структурни и инвестиционни фондове и чл. 7 от ПМС № 162/2016 г.;
4. Приложение № 2 - Ръководство за потребителя за модул „Е-кандидатстване“ в ИСУН 2020;
5. Приложение № 2а - Указания за условията и реда за подаване на проектни предложения и тяхната оценка по електронен път чрез Информационната система за управление и наблюдение 2020 „ИСУН“ 2020, утвърдени от заместник министър-председателя по европейските фондове и икономическата политика;
6. Приложение № 3 - Застрахователни рискове, за които бенефициентът като получател на подпомагане е длъжен да сключи застраховка на активите, предмет на подпомагане;
7. Приложение № 4 - Методика за подбор на проектни предложения по СВОМР на МИРГ Бургас-Камено
8. Приложение № 4a – Критерии и методология за оценка от Управляващия орган на ПМДР;
9. Приложение № 5 – Използвани съкращения и основни дефиниции;
10. Приложение № 6 – Указания за хоризонтални политики;

1. Помощи се предоставят на предприятия от всички сектори, с изключение на:

   Помощите, предоставяни на предприятия, които извършват дейност в областта на първичното производство на селскостопански продукти;

   Помощите за дейности, свързани с износ за трети страни или държави членки, по-конкретно помощите, пряко свързани с изнасяните количества, със създаването и функционирането на дистрибуторска мрежа или с други текущи разходи, свързани с износа;

   Помощите, подчинени на преференциалното използване на национални продукти спрямо вносни такива

   Когато с отпускането на нова помощ de minimis може да бъде надвишен съответния таван, определен в чл. 3, параграф 2 от Регламент (ЕС) № 1407/2013, никоя част от тази нова помощ не може да попада в приложното поле на посоченият регламент. [↑](#footnote-ref-1)
2. За целите на Регламент (ЕС) № 1407/2013 се прилагат следните определения:

   „селскостопански продукти“ са продукти, изброени в приложение І към Договора, с изключение на продуктите на рибарството и аквакултурите, включени в приложното поле на Регламент (ЕС) №104/2000;

   „преработка на селскостопански продукти“ е всяка операция, извършена спрямо селскостопански продукт, от която се получава също селскостопански продукт, с изключение на дейностите, осъществени на място в земеделското стопанство, необходими за приготвянето на животински или растителен продукт за първата му продажба;

   „търговия със селскостопански продукти“ е притежаване или излагане с цел продажба, предлагане за продажба, доставяне или изобщо пускане на пазара по какъвто и да е друг начин, с изключение на първата продажба от първичен производител на прекупвач или преработвател, както и всяка дейност по подготвяне на продукта за такава продажба; продажбата от първичен производител на крайни потребители се счита за търговия, ако се осъществява в самостоятелни помещения, предвидени за тази цел. [↑](#footnote-ref-2)
3. [↑](#footnote-ref-3)